ರೀಚರ್ ಹಿಂದಿನ ಸಂಚಿಕೆಯಲ್ಲಿ...
ನಿನ್ನ ಸಂದೇಶ ಸಿಕ್ಕಿತು.
110, 10-30. ಸಂಕಟದ ಕರೆ.
ಕಾಲ್ವಿನ್ ಫ್ರಾನ್ಸ್ ಕೊಲೆಯಾಗಿದೆ.
ನಿನಗೆ ಕರೆ ಮಾಡಿದನೆಂದರೆ, ಘಟಕದ ಉಳಿದವರನ್ನೂ ಸಂಪರ್ಕಿಸಿರಬಹುದು.
ಓ'ಡೊನೆಲ್, ಡಿಕ್ಸನ್, ಸ್ಯಾಂಚೆಜ್, ಒರೊಜ್ಕೊಗೆ ಕರೆ ಮಾಡಿದೆ. ಯಾರೂ ಉತ್ತರಿಸುತ್ತಿಲ್ಲ.
ಸಹಾಯಕನಿಗೆ ದುಡ್ಡು ಕೊಟ್ಟೆ.
ನೀಗ್ಲೇ ಚೆಕ್ ಇನ್ ಮಾಡಿದಳೆಂದು...
ಆ ಹೋಟೆಲ್ ಮತ್ತು ಅವರ ಮೇಲೆ ಕಣ್ಣಿಡು.
- ನೀನು ಯಾರೆಂದು ಯಾರಿಗೂ ತಿಳಿಯುವುದಿಲ್ಲ. - ಆದರೆ ನಿಮಗೆ ತಿಳಿದಿದೆ.
- ಹೇ, ಓ'ಡೊನೆಲ್. - ಹೇ, ನೀಗ್ಲೇ.
ಎಎಮ್ ಮೊದಲಕ್ಷರ ಬರುವ ಕೆಲವು ಹೆಸರುಗಳ ಪಟ್ಟಿ.
ನನಗೆ ಎಲ್ಲಾ ಪುಟದಲ್ಲೂ ಕೇವಲ ಸಂಖ್ಯೆಗಳು ಸಿಕ್ಕಿವೆ.
- ಕ್ರಮವಿಲ್ಲ, ಅರ್ಥವಿಲ್ಲ. ಏನೂ ಇಲ್ಲ. - ನಮಗೆ. ಸದ್ಯಕ್ಕೆ.
ಏನು ಯೋಚಿಸುತ್ತಿರುವೆ?
ವಿಶೇಷ ತನಿಖಾಧಿಕಾರಿಗಳನ್ನು ಕೊಲ್ಲಲು ಯಾರೋ ಸಂಚು ಮಾಡುತ್ತಿದ್ದಾರೆ.
ಅವರು ನಮ್ಮನ್ನು ಬೆನ್ನಟ್ಟುತ್ತಿದ್ದಾರೆ.
ಒಳ್ಳೆಯದು.
ಯಾರಾದರೂ 110 ರ ಹಿಂದೆ ಬಿದ್ದಿದ್ದರೆ, ಅವರು ನಮ್ಮನ್ನೇಕೆ ಸುಮ್ಮನೆ ಬಿಟ್ಟಿದ್ದಾರೆ?
ನೀನು ನಿನ್ನ ಕುಟುಂಬದೊಂದಿಗೆ ಕಾಡಿನಲ್ಲಿದ್ದೆ, ನನ್ನನ್ನು ಯಾರೂ ಹುಡುಕಲು ಸಾಧ್ಯವಿರಲಿಲ್ಲ,
ಮತ್ತು ಬಹುಶಃ ಅವರಿನ್ನೂ ನೀಗ್ಲೇಯನ್ನು ತಲುಪಿಲ್ಲ.
ಅವರು ನಮ್ಮ ಹೋಟೆಲ್ ಕೋಣೆಗಳಲ್ಲಿದ್ದರು.
ಬಹುಶಃ ನಮ್ಮನ್ನು ಹಿಡಿಯಲು ಅಥವಾ ಎಲ್ಲಿಗೋ ಕರೆದೊಯ್ಯಲು, ನಂತರ ಏಕೋ ಹಿಂದೆ ಸರಿದಿರಬೇಕು.
ಇತರರನ್ನು ಎಚ್ಚರಿಸಲು ನಾವು ಮತ್ತೆ ಪ್ರಯತ್ನಿಸಬೇಕು.
- ಸ್ಯಾಂಚೆಜ್, ಒರೊಜ್ಕೊಗೆ ಕರೆ ಮಾಡುತ್ತೇನೆ. - ನಾನು ಡಿಕ್ಸನ್ ಗೆ.
ರಸ್ತೆಯ ಆ ಬದಿಯಲ್ಲಿ ಎರಡು ಮನೆಗಳ ಆಚೆ ಕಪ್ಪು ಸೆಡಾನ್ ಇದೆ
ನಿನ್ನೆಯದೇ.
ನಿನ್ನ ಊಹೆ ಸರಿಯಾಗಿರಬಹುದು. ನಮ್ಮನ್ನು ಹಿಂಬಾಲಿಸುತ್ತಿದ್ದಾರೆ.
ಏನು ಮಾಡಬೇಕೆಂದಿರುವೆ?
ನಾನು ಹೋಗಿ ನನ್ನನ್ನು ಪರಿಚಯಿಸಿಕೊಳ್ಳುವೆ.
ಆಹಾ ಎಂಥ ಸುಂದರಾಂಗ.
ಅವನೇನು ಮಾಡಲಿದ್ದಾನೆ?
ಅಯ್ಯೋ, ನನ್ನ ಮೂಗು!
ಬಂದೂಕು!
ಹಳೆಯ ದಿನಗಳ ನೆನಪಾಯಿತು.
ಹೌದು, ನಾನು ಕೆಲಸಗಳನ್ನು ಮುಗಿಸುವಾಗ, ನೀನು ಪಕ್ಕದಲ್ಲಿ ನಿಂತು ನೋಡುವುದು.
ಸ್ನೇಹಿತರೇ, ಇದು ಅವನ ಬಂದೂಕು.
ಎನ್ ವೈ ಪಿ ಡಿ?
ಹೆಸರು ಗೈಟಾನೊ ರುಸ್ಸೊ.
ಹೇ, ನನ್ನನ್ನು ನೋಡಬೇಡ. ಎಲ್ಲಾ ನೀನೇ ಮಾಡಿದ್ದು ಎಂದೆಯಲ್ಲ.
ದೊಡ್ಡ ತಪ್ಪು ಮಾಡಿದೆ.
ರುಸ್ಸೊ ಎಚ್ಚರಗೊಂಡ ಕೂಡಲೇ, ಇಡೀ ಎನ್ ವೈಪಿಡಿ ನಿನ್ನ ಹಿಂದಿರುತ್ತೆ.
ಅವನಿಗೆ ಏಕೆ ಅಷ್ಟು ಬಲವಾಗಿ ಹೊಡೆದೆ?
ನಾನು ಮೃದುವಾಗಿ ಹೊಡೆಯುವುದಿಲ್ಲ.
- ಪೋಲೀಸನಿಗೆ ಹೊಡೆದದ್ದಕ್ಕೆ ಜೈಲಿಗೆ ಹೋಗುವೆ. - ನನಗೆ ನಾಯಿಯ ಬಗ್ಗೆ ಬೇಜಾರಿತ್ತು.
ಫ್ರಾನ್ಸಿ, ಸ್ವಾನ್ ಅನ್ನು ಕೊಲ್ಲುವಲ್ಲಿ ಅವನ ಕೈವಾಡವಿತ್ತೆಂದುಕೊಂಡೆ.
ನೀನು ನಮಗೆ ಏನು ಕಲಿಸಿದ್ದೆ? "ತನಿಖೆಯಲ್ಲಿ ಊಹೆ ಮಾಡಿದರೆ ಸಾವು ಖಚಿತ."
ಇಲ್ಲ, ಅವನು ಕಲಿಸಿದ್ದು, "ತನಿಖೆಯಲ್ಲಿ ವಿವರಗಳು ಮುಖ್ಯ" ಎಂದು.
ನಾನು ಅವನನ್ನು ಕೊಲ್ಲಲಿಲ್ಲ. ಮೂಗು ಮುರಿದೆ ಅಷ್ಟೇ. ಎಚ್ಚರವಾಗುವಷ್ಟರಲ್ಲಿ ಸರಿಹೋಗಿರುತ್ತಾನೆ.
ಛೇ. ಗೈಟಾನೊ ರುಸ್ಸೊ.
ರುಸ್ಸೊ. ಅವನು ಫ್ರಾನ್ಸ್ ಕೊಲೆಯ ತನಿಖಾಧಿಕಾರಿ.
- ಫೈಲ್ ಗಳಲ್ಲಿ ನೋಡಿದ್ದೆ. - ಅವನು ನಿಮ್ಮ ಜಾಡು ಹೇಗೆ ಹಿಡಿದ?
ಎನ್ವೈಪಿಡಿ ಫ್ರಾನ್ಸ್ ಮಾಡಿದ ಕರೆಗಳನ್ನು ನೋಡಿ, ನಿನ್ನ ಹೆಸರು ಗುರುತಿಸಿ,
ನೀನು ಟಿಕೆಟ್ ಖರೀದಿಸಿದಾಗ ಎಚ್ಚೆತ್ತುಕೊಂಡು,
ನೀನಿಲ್ಲಿ ಬಂದಾಗಿನಿಂದ ನಿನ್ನ ಹಿಂದೆ ಬಿದ್ದಿದೆ. ಏಕೆ ಎಂಬುದು ಪ್ರಶ್ನೆ?
ಎಲ್ಲಿ ಎಂಬುದು ಕೂಡ?
ಜೈಲಿಗೆ ಹೋಗುವುದು ತಪ್ಪಿಸಲು ಈ 6'5" ಗಾತ್ರದವನನ್ನು ಎಲ್ಲಿ ಬಚ್ಚಿಡುವುದು?
ನಾನು ಹೋಗುತ್ತಿಲ್ಲ. ಎಲ್ಲವೂ ಇಲ್ಲಿ ನಡೆಯುತ್ತಿದೆ.
ಅಥವಾ ಇಲ್ಲದಿರಬಹುದು.
ಸ್ಯಾಂಚೆಜ್ ಮತ್ತು ಒರೊಜ್ಕೊಗೆ ಕರೆ ಮಾಡಿದಾಗ, ವಾಯ್ಸ್ ಮೇಲ್ ತುಂಬಿತ್ತು.
ಅದು ಕೆಟ್ಟ ಸಂಕೇತ.
ಬೀಸುವ ದೊಣ್ಣೆಯಿಂದ ತಪ್ಪಿಸಿಕೊಳ್ಳಲು ಒಳ್ಳೆಯ ಸಮಯ, ಅದೂ,
ಈಗಷ್ಟೇ ನಮ್ಮವನು ಕಾನೂನು ಅಧಿಕಾರಿಗೆ ಹೊಡೆದಿರುವಾಗ.
ಸರಿ. ನಾವು ಅಟ್ಲಾಂಟಿಕ್ ನಗರಕ್ಕೆ ಹೋಗೋಣ,
ನಮ್ಮವರನ್ನು ಹುಡುಕೋಣ.
ಮೊದಲು ಹೋಟೆಲ್ ನಿಂದ ಚೆಕ್ ಔಟ್ ಮಾಡಿ ಒಂದು ಸಾಮಾನ್ಯ ಗಾಡಿಯನ್ನು ಹುಡುಕೋಣ,
ರುಸ್ಸೊ ಪ್ರಜ್ಞೆ ಮರಳಿ ನಮ್ಮನ್ನು ಹುಡುಕುವ ಆದೇಶ ನೀಡುವ ಮುನ್ನ.
ರೇಂಜ್ ರೋವರ್ ಎದ್ದುಕಾಣುತ್ತದೆ.
ನಿನ್ನಿಂದಲೇ ನಾವು ಒಳ್ಳೆಯ ವಸ್ತುಗಳನ್ನು ಪಡೆಯಲು ಸಾಧ್ಯವಿಲ್ಲ.
ರೀಚರ್
ಇರು, ನನಗೆ ಅರ್ಥವಾಗುತ್ತಿಲ್ಲ! ಕಾರು ಅಪಘಾತವಾಯಿತೇ?
ಇಲ್ಲ. ಅವನು ಕಾರಿಗೆ ಒದ್ದನಷ್ಟೇ.
ಸರಿ, ಹಾಗಾದರೆ ಏರ್ ಬ್ಯಾಗ್ ಹೊರಗೆ ಹೇಗೆ ಬಂತು?
ಅವನು ಕಾರಿಗೆ ಒದ್ದು,
ನಂತರ ಪೋಲೀಸನ್ನು ಹೊರಗೆಳೆದು ನೆಲಕ್ಕುರುಳಿಸಿದನು.
ಈ ವ್ಯಕ್ತಿ ಒಂದು ಪ್ರಾಣಿ.
ಸಮಯ ಬಂದಾಗ, ನನಗೆ ಇನ್ನಷ್ಟು ಜನರು ಬೇಕಾಗುತ್ತಾರೆ.
ಸಿಗುತ್ತದೆ.
ಆದರೆ ಸದ್ಯಕ್ಕೆ, ನೀನು ಅವರನ್ನು ಹಿಂಬಾಲಿಸು ಮತ್ತು ಇದನ್ನು ಹಾಳುಮಾಡಬೇಡ.
ಅರ್ಥವಾಯಿತು.
ಅಲ್ಪಾವಧಿಯ ವಿಮಾನ ನಿಲ್ದಾಣ ಪಾರ್ಕಿಂಗ್ ಲಾಟ್ ಒನ್ ನಲ್ಲಿ ಮಾತ್ರ.
ಟ್ರೆಮಾಂಟ್ ನಲ್ಲಿ 2019 ರ ಎಕಾರ್ಡ್ ಒಂದು ಮಾರುಕಟ್ಟೆ ಮೌಲ್ಯಕ್ಕಿಂತ ಕಡಿಮೆಗೆ ಮಾರಾಟಕ್ಕಿದೆ.
ನಗದಿಗೆ ಮಾತ್ರ.
ಬ್ರಾಂಕ್ಸ್ ನಲ್ಲಿ ಅತಿ ಹೆಚ್ಚು ಕದಿಯಲ್ಪಡುವ ಮಾದರಿಯಾದರೂ ಅವನಿಗೆ ಕಾಗದಪತ್ರಗಳು ಬೇಕಿಲ್ಲವೇ?
ಅದನ್ನು ತೆಗೆದುಕೊಂಡರೆ, ಕುಂಡಿ ಸುಟ್ಟುಕೊಂಡಂತೆ.
ಬೇರೆ ಆಯ್ಕೆ ಇಲ್ಲ. ನಮ್ಮ ಮೇಲೆ ನಿಗಾ ಇಟ್ಟಿದ್ದಾರೆ. ಬಾಡಿಗೆ ಪಡೆಯಲು ಸಾಧ್ಯವಿಲ್ಲ.
ಕದ್ದ ವಾಹನದಲ್ಲಿ ಓಡಾಡಿದರೆ, ಬಂಧಿಸಲ್ಪಡುವ ಸಾಧ್ಯತೆ ಇದೆ.
ನನ್ನ ಬಳಿ ಪರಿಹಾರ ಇದೆ.
ನಿನ್ನ ರಹಸ್ಯ ಕೆಲಸ ಹೇಗಿತ್ತು?
ರೀಚರ್.
ರಹಸ್ಯ ಕೆಲಸದ ಬಗ್ಗೆ ನಿನಗೆ ಹೇಗೆ ತಿಳಿಯಿತು?
ಈ ಪರಿಸ್ಥಿತಿಯಲ್ಲಿ ನೀನು ಕೂಡಲೇ ಬರಬೇಕಿತ್ತು.
ಆದರೆ ನೀನು ಬರಲಿಲ್ಲ, ಅಂದರೆ ನಿನಗೆ ನಮ್ಮ ಸಂದೇಶಗಳು ಇತ್ತೀಚೆಗಷ್ಟೇ ಸಿಕ್ಕಿದೆ.
ನೀನು ರಜೆಯಲ್ಲಿದ್ದರೆ, ನಿನ್ನ ಕಚೇರಿಯೊಂದಿಗೆ ಆಗಾಗ್ಗೆ ಸಂಪರ್ಕದಲ್ಲಿರುತ್ತಿದ್ದೆ.
ನೀನು ರಹಸ್ಯ ಕೆಲಸದ ಮೇಲಿದ್ದೆ, ಬಹಳ ರಹಸ್ಯದ ಕೆಲಸ,
ಆಗಾಗ್ಗೆ ಸಂಪರ್ಕಿಸುವುದು ಸಾಧ್ಯವಾಗದಷ್ಟು.
ಅದೇ ಹಳೆಯ ರೀಚರ್.
ಕಾರ್ಪೊರೇಟ್ ದುರುಪಯೋಗ ಪ್ರಕರಣ.
ಇಷ್ಟು ದಿನ ಟೆಕ್ಸಾಸ್ ನಲ್ಲಿದ್ದು
ಕೌಬಾಯ್ ಬೂಟು, ಪ್ರೌಢಶಾಲಾ ಫುಟ್ಬಾಲ್ ಇಷ್ಪ ಪಡುವ ಮಟ್ಟಿಗೆ ಬಂದಿದ್ದೆನೇನೋ.
ನಿನ್ನ ನಕಲಿ ಐಡಿ ಇನ್ನೂ ಇದೆಯೇ?
- ಹೌದು. - ಒಳ್ಳೆಯದು.
- ಕಾರನ್ನು ಬಾಡಿಗೆಗೆ ಪಡೆಯಲು ಬೇಕು. - ಏನಕ್ಕಿಷ್ಟು ರಹಸ್ಯ?
ನೀಗ್ಲೇ, ಓ'ಡೊನೆಲ್ ಮತ್ತು ನನ್ನನ್ನು ಗುರುತಿಸಲಾಗಿದೆ.
ಮತ್ತು ನಾನೊಬ್ಬ ಪೋಲೀಸನಿಗೆ ಹೊಡೆದೆ.
ನೀನು ಹಾಗೆ ಮಾಡುವವನೇ.
ಹಾಗಿದ್ದರೆ,
ಫ್ರಾನ್ಸ್...
ಹೌದು.
ಬಹುಶಃ ಸ್ವಾನ್ ಕೂಡ.
ಸ್ಯಾಂಚೆಜ್ ಮತ್ತು ಒರೊಜ್ಕೊ ಕೂಡ ಮಾತಾಡಲು ಸಿಗುತ್ತಿಲ್ಲ.
ಸರಿ.
ಸರಿ. ಇದನ್ನು ನೋಡಿಕೊಳ್ಳೋಣ.
ವಿಶೇಷ ತನಿಖಾಧಿಕಾರಿಗಳಿಗೆ ಕೋಪ ಬರಿಸಬಾರದು.
ಮುಂದೆ.
- ನನಗೆ ಒಂದು... - ಎಸ್ಯುವಿ. ಗೊತ್ತು. ನಿನಗೆ ಹೆಚ್ಚು ಜಾಗ ಬೇಕು.
ಒಳ್ಳೆಯದು. ಇನ್ನೂ ಇಲ್ಲೇ ಇರುವೆ.
ನಾನು ಎಂದಿಗೂ ಹೋಗುವುದಿಲ್ಲ ಅನಿಸುತ್ತೆ.
ಉಲ್ಲಂಘನೆ ಎಷ್ಟೇ ಸಣ್ಣದಾಗಿರಲಿ,
ಜಗತ್ತಿನ ಯಾವುದೇ ಸೇನಾ ನೆಲೆಯಲ್ಲಿ ವರದಿಯಾಗಿದ್ದರೂ, ನಮಗೆ ವಿಷಯ ತಿಳಿಯುತ್ತೆ.
ಏನಾದರೂ ಸಿಕ್ಕಿತೇ?
ಹೌದು. ಸುಮಾರು 20 ನಿಮಿಷಗಳ ಹಿಂದೆ ಒಂದು ದೊಡ್ಡ ಗಾತ್ರದ ಇಲಿ ಸಿಕ್ಕಿತು.
ನಿಜವಾಗಿಯೂ?
ಅದು ಆ ಪೆಟ್ಟಿಗೆಗಳಲ್ಲಿ ಎಲ್ಲೋ ಇದೆ.
ಛೀ.
ಅಂದ ಹಾಗೆ, ಇಲ್ಲೇನೋ ವಿಷಯ ಸಿಕ್ಕಂತಿದೆ.
ಅಫ್ಘಾನಿಸ್ತಾನದಲ್ಲಿ ಕಮಾಂಡಿಂಗ್ ಅಧಿಕಾರಿ ಒಬ್ಬ ವಾಯುಯಾನ ಇಂಧನ ಕದಿಯುತ್ತಿದ್ದಾರೆಂದುಕೊಂಡಿರುವ.
ಮರು ಮಾರಾಟ ಮಾಡಲು ಕದಿಯುತ್ತಿದ್ದಾರೆಂದೇ?
ಸೈನ್ಯವು ನಾವು ಇಂತಹ ಪ್ರಕರಣಗಳಿಗೆ ಆದ್ಯತೆ ನೀಡುವುದು ಬಯಸುವುದಿಲ್ಲ.
ನನಗನಿಸುವಂತೆ, ಯಾರೂ ಏನನ್ನೂ ಕದಿಯುತ್ತಿಲ್ಲ, ಮಾರುತ್ತಲೂ ಇಲ್ಲ.
ಈ ಸಂಖ್ಯೆಗಳನ್ನು ನೋಡು, ಅವುಗಳ ಹಿಂದೆ ಒಂದು ಕತೆ ಇರುತ್ತೆ.
ಪ್ರತಿ ಬಾರಿಯೂ ಇಂಧನ ನೆಲೆಯಿಂದ ಇಂಧನ ಕಾಣೆಯಾದಾಗ,
ಅದು ಯಾವಾಗಲೂ ಒಂದು ನಿರ್ದಿಷ್ಟ ವಿಮಾನದ ಹಾರಾಟದ ನಂತರ.
ಸಿ -17 ಗಳು ಹಮ್ವೀಸ್ ಅನ್ನು ಮನೆಗೆ ಅಂದರೆ ಅಮೆರಿಕಾಕ್ಕೆ ಕರೆತಂದಾಗ.
ಅಂದರೆ, ಇದು ಒಂದು ಸಣ್ಣ ವಿವರ, ಆದರೆ ತನಿಖೆಯಲ್ಲಿ, ವಿವರಗಳು ಮುಖ್ಯವಾಗುತ್ತವೆ.
ನನಗೆ ಇದು ಹಿಡಿಸಿತು.
ನಾನು ಇದನ್ನು ಬಳಸಲಿದ್ದೇನೆ.
ನನ್ನದೆಲ್ಲ ನಿನ್ನದು.
ಹಾಗಿದ್ದರೆ,
ನಿನ್ನ ಊಹೆ ಏನು?
ಹೂಂ. ಕಪ್ಪು ಮಾರುಕಟ್ಟೆಯಲ್ಲಿ ಇಂಧನ ಮಾರಾಟದ ಯಾವುದೇ ಸೂಚನೆ ಇಲ್ಲ,
ನೆಲೆಯ ಬಳಿ ಆಗಲಿ ಅಥವಾ ಸುತ್ತಮುತ್ತ ಎಲ್ಲಿಯೂ.
ಹಾಗಾದರೆ, ಆ ಎಲ್ಲಾ ಇಂಧನವು ಎಲ್ಲಿ ಹೋಗುತ್ತಿದೆ?
ಅನಿಲ ಕಣ್ಮರೆಯಾಗಲು ಉತ್ತಮ ಮಾರ್ಗ ಅದನ್ನು ಸುಡುವುದು.
ಅದೇ. ನೀಗ್ಲೇಗೆ ಇಂಧನದ ವಿಷಯದಲ್ಲಿ ಒಳ್ಳೆಯ ಅನುಭವವಿದೆ.
ಅವಳ ಪ್ರಕಾರ ಎಲ್ಲಾ ಹಮ್ವೀ ವಿಮಾನಗಳಲ್ಲಿ ಬೇಕಂತಲೇ ಹೆಚ್ಚು ಇಂಧನ ತುಂಬಲಾಗುತ್ತಿದೆ.
ಆದರೆ ಆ ವಿಮಾನಗಳು ಬಂದಿಳಿದಾಗ,
ಟ್ಯಾಂಕ್ ಗಳಲ್ಲಿನ ಇಂಧನದ ಪ್ರಮಾಣ ಎಷ್ಟಿರಬೇಕೋ ಅಷ್ಟಿರುತ್ತದೆ
ಮತ್ತು ಅದು ಪುಸ್ತಕಗಳಲ್ಲಿ ದಾಖಲಾಗುತ್ತದೆ.
ಅದು ಹೇಗೆ ಸಾಧ್ಯ?
ಹೆಚ್ಚುವರಿ ಇಂಧನವನ್ನು ಹೆಚ್ಚಿನ ತೂಕವನ್ನು ಸಾಗಿಸಲು ಬಳಸಲಾಗುತ್ತಿದೆ,
- ಜನರು ಗ್ರಹಿಸಿದ್ದಕ್ಕಿಂತ ಹೆಚ್ಚು. - ಹೂಂ.
ಭಾರವಾದ ಮತ್ತು ರಹಸ್ಯವಾದ ಏನನ್ನೋ ಸಾಗಿಸಲಾಗುತ್ತಿದೆ.
ಅದೇ. ಹಮ್ವೀಗಳಲ್ಲಿ ನಿಷಿದ್ಧ ಪದಾರ್ಥಗಳು.
ಡ್ರಗ್ಸ್, ಬಂದೂಕುಗಳು, ಕದ್ದ ಹಣ, ಎಲ್ಲವೂ.
ಒಳ್ಳೆಯ ಕೆಲಸ, ಡಿಕ್ಸನ್.
ನಮ್ಮ ಗಮನಕ್ಕೆ ಅರ್ಹವಾದ ಪ್ರಕರಣವನ್ನು ಕಂಡುಹಿಡಿದಿದ್ದೀ.
ನಿನ್ನ ಬಗ್ಗೆ ಗೊತ್ತಿಲ್ಲ, ಆದರೆ ಈ ಎಲ್ಲಾ ಶೋಧನೆಗಳ ನಂತರ ನನಗೆ ಬಾಯಾರಿಕೆ ಆಗಿದೆ.
ಪಾರ್ಟಿ ಮಾಡೋಣವೇ?
ನೀನು ಡ್ರಿಂಕ್ ಕೊಡಿಸಿದರೆ.
ನಾನು ಈ ವರದಿಗಳ ಮೇಲೆ ಇನ್ನಷ್ಟು ಕೆಲಸ ಮಾಡಬೇಕು.
- ಮುಂದಿನ ಬಾರಿ. - ಸರಿ.
ಆದರೆ ಮತ್ತೆ ಹೇಳುವೆ,
- ಅತ್ಯುತ್ತಮ ಕೆಲಸ, ಡಿಕ್ಸನ್. - ಹೂಂ.
ಪರವಾಗಿಲ್ಲ. ನಾನು ಹೇಳಿದಂತೆ, ಸಂಖ್ಯೆಗಳು ಯಾವಾಗಲೂ ಕಥೆಯನ್ನು ಹೇಳುತ್ತವೆ.
ಏನು, ಸಂಖ್ಯೆಗಳು ಕಥೆಯನ್ನು ಹೇಳುತ್ತಿವೆಯೇ?
ಹೌದು, ಇದು ಡೇವಿಡ್ ಲಿಂಚ್ ಚಿತ್ರ, ಸ್ವಲ್ಪವೂ ಅರ್ಥವೇ ಆಗುವುದಿಲ್ಲ.
ಇವುಗಳು ಭಿನ್ನರಾಶಿಗಳೆಂದರೆ, ಇದು ಒಳ್ಳೆಯ ಕೆಲಸವಲ್ಲ.
ಕೆಲವೊಂದನ್ನು ಭಿನ್ನರಾಶಿಯಂತೆ ಲೆಕ್ಕ ಹಾಕಿಲ್ಲ.
ನಾನೂ ಅದನ್ನು ಗಮನಿಸಿದೆ.
ಕಠಿಣ ಪ್ರಮಾಣಗಳಿರಬೇಕು.
ಅಂದರೆ, ಹತ್ತರಲ್ಲಿ ಎಂಟು, ಆದರೆ ಐದನೇ ನಾಲ್ಕು ಭಾಗವಲ್ಲ?
ಇರಬಹುದು. ಅದನ್ನು ಬಿಟ್ಟು, ಎರಡು ವಿಷಯಗಳು ಗಮನಿಸುವಂತಿವೆ.
ಇವುಗಳಲ್ಲಿ ಯಾವುದೂ 100% ಇಲ್ಲ. ಅಂದರೆ ಒಂಬತ್ತರಲ್ಲಿ ಒಂಬತ್ತು ಇಲ್ಲ
ಅಥವಾ ಹತ್ತರಲ್ಲಿ ಹತ್ತು ಇಲ್ಲ, ಮತ್ತು ಮೊದಲ ನಾಲ್ಕು ಪುಟಗಳು 26 ಸಂಖ್ಯೆಗಳನ್ನು ಹೊಂದಿವೆ,
ಐದನೆಯದು 27, ಮತ್ತು ಕೊನೆಯ ಎರಡರಲ್ಲಿ ಮತ್ತೆ 26 ಇದೆ.
ಗೊತ್ತಿಲ್ಲದೆ ಆಗಿರಬಹುದು. ಮಾಹಿತಿಯನ್ನು ಹಾಗೆ ನಮೂದಿಸಿರಬೇಕು.
ಇದು ಉದ್ದೇಶಪೂರ್ವಕವೆನಿಸುತ್ತೆ. ಯಾವುದೇ ಪುಟಗಳು ತುಂಬಿಲ್ಲ.
ಎಎಂ ಹೆಸರುಗಳ ಪಟ್ಟಿಯ ಬಗ್ಗೆ ಏನೆನ್ನುವೆ?
ಅರ್ಥವಿಲ್ಲದ್ದು. ಒಪ್ಪುತ್ತೇನೆ. ಇವು ಅಲಿಯಾಸ್ ಗಳಾಗಿರಬೇಕು.
ಬಹುಶಃ ಅದು 110ನೇ ವಿರುದ್ಧ ದ್ವೇಷ ಹೊಂದಿರುವ ಯಾರೋ ಆಗಿರಬಹುದೇ?
ಬಹಳಷ್ಟು ಜನರನ್ನು ಬಂಧಿಸಿದ್ದೇವೆ.
ಜೇಮ್ಸ್ ಬಾರ್ ಇರಬಹುದೇ?
ಅವನ ಬಳಿ ಕೌಶಲ್ಯವಿದೆ ಮತ್ತು ಸ್ವಲ್ಪ ಹುಚ್ಚ ಕೂಡ.
ಬಾರ್ ಒಬ್ಬ ಶೂಟರ್. ಅವನು ಯಾರನ್ನೂ ಹೆಲಿಕಾಪ್ಟರ್ ನಿಂದ ಹೊರಗೆಸೆಯಲ್ಲ ಅನಿಸುತ್ತೆ.
ನಾನು ಕಳೆದ ವರ್ಷ ಇಂಡಿಯಾನಾದಲ್ಲಿ ಅವನನ್ನು ಭೇಟಿಯಾದೆ.
ಅವನು ಈಗ ನನಗೆ ಋಣಿ.
ನನಗೆ ಹೇಳಲೂ ಬೇಡ.
"ಪೈನ್ ಬ್ಯಾರೆನ್ಸ್."
ಸುಮಾರು ಒಂದು ಮಿಲಿಯನ್ ಖಾಲಿ ಎಕರೆಗಳು.
ಫ್ರಾನ್ಸ್ ಸಿಕ್ಕಿದ ನ್ಯೂ ಯಾರ್ಕ್ ನಲ್ಲಿನ ಸ್ಥಳದಂತೆ.
ಅವನ ಮುರಿದ ದೇಹವನ್ನು ಅಲ್ಲೇ ಕೊಳೆಯಲು ಬಿಟ್ಟಿದ್ದರು.
ಯಾರಿಗೆ ಗೊತ್ತು, ಸ್ವಾನ್ ಸಹ ಹಾಗೇ ಎಲ್ಲೋ ಬಿದ್ದಿರಬಹುದು.
ಮತ್ತು ಸ್ಯಾಂಚೆಜ್ ಮತ್ತು ಒರೊಜ್ಕೊ ಸಹ.
ಬ್ಲೂಸ್ ಚಾನೆಲ್ ಇಲ್ಲವೇ?
ಅಣ್ಣ, ನಾವು ಜರ್ಸಿಯಲ್ಲಿದ್ದೇವೆ.
ಇದು ಫೋನ್ ನಿಂದ ಬರುತ್ತಿದೆ.
ಫ್ರಾನ್ಸ್ ಇದನ್ನು ಮುಖ್ಯ ಕಚೇರಿಯಲ್ಲಿ ನೀನಿಲ್ಲದಾಗೆಲ್ಲ ಹಾಕುತ್ತಿದ್ದ.
ಬಿಡು ಅದನ್ನು.
ಅವರು ನಕಲಿ ಹೆಸರಿನಲ್ಲಿ ಕಾರನ್ನು ಬಾಡಿಗೆಗೆ ಪಡೆದಿದ್ದಾರೆ, ಕಾರ್ಲಾ ಡಿಕ್ಸನ್ ನ ಸಹಾಯದಿಂದ.
ಅವಳು ಈಗ ಅವರ ಕಡೆ.
ಅಟ್ಲಾಂಟಿಕ್ ನಗರದ ಕಡೆಗೆ ಹೊರಟಿದ್ದಾರೆ, ಬಹುಶಃ ಅವರ ಸ್ನೇಹಿತರನ್ನು ಹುಡುಕಲು.
ಒಳ್ಳೆಯದು. ಎಲ್ಲರೂ ಒಂದೇ ಸ್ಥಳದಲ್ಲಿ, ಒಟ್ಟಿಗೆ.
ನೀನು ಅಲ್ಲಿಗೆ ತಲುಪಿದಾಗ, ಅವರನ್ನು ಮುಗಿಸಿಬಿಡು.
ಗೊತ್ತಾಯಿತು.
ಬ್ಯಾಕಪ್ ಬಗ್ಗೆ ನಾನು ಹೇಳಿದ್ದು ನೆನಪಿದೆಯೇ? ನನಗೆ ಕೆಲವು ಸ್ಥಳೀಯರು ಗೊತ್ತು.
ನಿನಗೆ ಬೇಕಾದವರನ್ನು ಕರೆದು ತಾ.
ಹಣದ ಬಗ್ಗೆ ತಲೆ ಕೆಡಿಸಿಕೊಳ್ಳಬೇಡ.
ನಾಳೆಯೊಳಗೆ ಅವರು ಸಾಯಬೇಕು ಅಷ್ಟೇ.
ಕೇಳಿಸಿತೇ? ಅವರು ಸಾಯಬೇಕು.
ಅಟ್ಲಾಂಟಿಕ್ ಸಿಟಿ, ನ್ಯೂ ಜರ್ಸಿ
ಫ್ರಾನ್ಸ್ನ ಕಚೇರಿಯಂತೆಯೇ ಇದೆ.
ಮತ್ತು ನಮ್ಮ ಹೋಟೆಲ್ ಕೊಠಡಿಗಳಂತೆ.
ಅವರು ಸ್ವಾನ್ ನ ಸ್ಥಳವನ್ನು ಅಸ್ತವ್ಯಸ್ತ ಮಾಡಿಲ್ಲವೆಂದಿದ್ದೆ ನೀನು.
- ಹೌದು. - ಅದನ್ನೂ ನೆನಪಿಟ್ಟುಕೋ.
ಏನೋ ಕಾರಣವಿರಬೇಕು.
ಒರೊಜ್ಕೊ ಅವನ ಲೈಟರ್ ಬಿಟ್ಟು ಎಲ್ಲಿಗಾದರೂ ಹೋಗುವುದು ನಿಮಗೆ ತಿಳಿದಿದೆಯೇ?
ಉತ್ತಮ ದಿನಗಳು.
ಈ ಫೋಟೋ ನನ್ನೊಬ್ಬನ ಬಳಿ ಮಾತ್ರ ಇಲ್ಲವೇ?
- ನನ್ನ ಬಳಿಯಿದೆ. - ನನ್ನ ಬಳಿಯಿದೆ.
ನನ್ನ ಪುಸ್ತಕದ ಕಪಾಟಿನಲ್ಲಿದೆ.
ಚಿತ್ರವನ್ನು ನೇತುಹಾಕಲು ನಿನ್ನ ಬಳಿ ಗೋಡೆಗಳೆಲ್ಲಿವೆ?
ನಾವಿಲ್ಲಿ ಸಮಯ ವ್ಯರ್ಥ ಮಾಡುತ್ತಿದ್ದೇವೆ.
ಹೌದು. ಕೊಲೆಗಾರರಿಗೆ ಏನು ಬೇಕೋ ಅದು ನಮ್ಮ ಬಳಿ ಇದೆ ಇಲ್ಲವೇ ಅವರಿಗೆ ಬೇಕಿರುವುದು
ಅವರಿಗೆ ಈಗಾಗಲೇ ಸಿಕ್ಕಾಗಿದೆ.
ಮುಂದೆ ಎಲ್ಲಿಗೆ?
ಬಾರ್ ಗೆ.
ಸ್ಯಾಂಚೆಜ್ ಮತ್ತು ಈ ಮಹಿಳೆಯ ಫೋಟೋಗಳನ್ನು ನೋಡಿ.
- ಈಗಲೂ ಯಾರಾದರೂ ಚಿತ್ರ ಫ್ರೇಮ್ ಮಾಡುತ್ತಾರೆಯೇ? - ನಾವು.
110ಥ್ ನದ್ದು ಬಿಟ್ಟು, ನಿನ್ನ ಬಳಿ ಎಷ್ಟು ಫೋಟೋಗಳಿವೆ?
- ಹೆಚ್ಚು ಇಲ್ಲ. - ಆದರೆ ಅವಳು ಮುಖ್ಯ, ಅದಕ್ಕೇ ಫ್ರೇಮಲ್ಲಿದ್ದಾಳೆ.
ನಾವು ಲಕ್ಕಿ ಲಾಂಜ್ ಗೆ ಹೋಗುತ್ತಿದ್ದೇವೆ.
ಲಕ್ಕಿ ಲಾಂಜ್
ಇಲ್ಲ. ನೀವಿಬ್ಬರೂ ಇಲ್ಲಿಯೇ ಇರಿ.
ನೀವಿಬ್ಬರೂ ಪೊಲೀಸರಂತೆ ಕಾಣುತ್ತೀರಿ.
ನೀವಿಬ್ಬರು ಹೇಗೆ ಕಾಣುತ್ತೀರಿ?
ಲೇಡಿ ಅಂಡ್ ದಿ ಟ್ರ್ಯಾಂಪ್.
ಹೇ, ಈ ಮಹಿಳೆ ಇಂದು ಕೆಲಸ ಮಾಡುತ್ತಿದ್ದಾರೆಯೇ?
ನೀವು ಯಾರು?
ಜಾರ್ಜ್ ಸ್ಯಾಂಚೆಜ್ ನ ಗೆಳೆಯರು.
ಹೇ, ಡಲ್ಸ್,
ಇವರು ಸ್ಯಾಂಚೆಜ್ ನ ಗೆಳೆಯರಂತೆ, ಮಿಲೇನಾಳೊಂದಿಗೆ ಮಾತನಾಡಬೇಕಂತೆ.
ಹಿಂದೆ ಕರೆದೊಯ್ಯಿ, ಅವಳಲ್ಲಿ ಲೆಕ್ಕ ಬರೆಯುತ್ತಿದ್ದಾಳೆ.
ಮಿಲೇನಾ.
ಈ ಕೂಡಲೇ ನಿನ್ನ ಸಾಮಾನು ತಗೊಂಡು ಇಲ್ಲಿಂದ ಹೊರಡು.
ಅವನು ವಿಭಿನ್ನ ಎಂದು ತಿಳಿದಿದೆ,
ಆದರೆ ನಮ್ಮ ಕಮಾಂಡಿಂಗ್ ಆಫೀಸರ್ ಬಳಸಿದ ಒಳ ಉಡುಪುಗಳನ್ನು ಖರೀದಿಸುವವನೇ?
- ಫೋಟೋದಲ್ಲಿರುವ ಹುಡುಗಿ ಅವಳೇ ಅಲ್ಲವೇ? - ಓಹ್, ಹೌದು!
ಹೇ!
ಇಲ್ಲಿಯವರೆಗಷ್ಟೇ ಸಾಕು.
ಏನಾಗುತ್ತಿದೆ ಇಲ್ಲಿ?
ನೀವಿಲ್ಲಿ ಬರುವುದು ನಿಲ್ಲಿಸಿ, ನಮ್ಮ ಗೆಳೆಯರ ತಂಟೆಗೆ ಬರಬೇಡಿ.
ನೋಡು, ಗೆಳೆಯ, ನಿನಗೆ ಏನೋ...
ನನ್ನನ್ನು ಮುಟ್ಟಬೇಡ!
ಇರು!
ನಡಿ ಇಲ್ಲಿಂದ.
ಸಾಕು. ನಾನೇನೂ ಮಾಡುವುದಿಲ್ಲ.
ಓ'ಡೊನೆಲ್ ಮತ್ತು ನಾನು ಒಳಗೆ ಹೋಗದ್ದು ಒಳ್ಳೆಯದೇ ಆಯಿತು.
ಇಲ್ಲವಾದರೆ ಎಡವಟ್ಟಾಗುತ್ತಿತ್ತು.
ಹೊಸ ಗೆಳೆಯರೇ, ಅಣ್ಣ?
ಕ್ಷಮಿಸಿ. ನೀವು ಯಾರೆಂದು ನನಗೆ ತಿಳಿದಿದ್ದರೆ, ನಾನು ಓಡುತ್ತಿರಲಿಲ್ಲ.
ನಾನು ಜಾರ್ಜ್ ನ ಫೋಟೋಗಳಿಂದ ನಿಮ್ಮನ್ನು ಗುರುತಿಸಬೇಕಿತ್ತು.
ನಮ್ಮವರು ನನ್ನನ್ನು ಕಾಪಾಡುತ್ತಿದ್ದರಷ್ಟೇ.
ಒಂದು ವಾರದ ಹಿಂದೆ ಇವಳನ್ನು ಕೇಳಿಕೊಂಡು ಒಬ್ಬ ಭಯಾನಕ ವ್ಯಕ್ತಿ ಬಂದಿದ್ದ.
ಅವನು ಸ್ಯಾಂಚೆಜ್, ಒರೊಜ್ಕೊರೊಂದಿಗೆ ಭದ್ರತಾ ಕೆಲಸ ಮಾಡುತ್ತಿರುವುದಾಗಿ ಹೇಳಿದ.
ಅಗಲ ಭುಜದ, ಬೋಳು ವ್ಯಕ್ತಿಯೇ?
ಇಲ್ಲ. ಅವನಿಗೆ ಕೂದಲು ಇತ್ತು.
ಅವನ ಕೆನ್ನೆಯ ಮೇಲೆ ಗಾಯದ ಗುರುತಿತ್ತು.
ಸ್ಯಾಂಚೆಜ್ ನನ್ನಲ್ಲಿ ಯಾವುದೇ ಡಿಜಿಟಲ್ ಸಂಗ್ರಹ ಸಾಧನ ಬಿಟ್ಟು ಹೋಗಿದ್ದಾನೆಯೇ ಎಂದು ಕೇಳಿದ.
ಅವನೇನು ಮಾತಾಡುತ್ತಿದ್ದಾನೆಂದು ನನಗೆ ತಿಳಿದಿರಲಿಲ್ಲ.
ಆ ವ್ಯಕ್ತಿ ನನಗೆ ಸರಿ ಎನಿಸಲಿಲ್ಲ. ಅವನು ಹೋದ ಕೂಡಲೇ, ನಾನು ಜಾರ್ಜ್ ಗೆ ಕರೆ ಮಾಡಿದೆ.
ಅವನು ಉತ್ತರಿಸಲಿಲ್ಲ.
ಅವನು ಎಷ್ಟೋ ಬಾರಿ ಕರೆಗೆ ಸಿಗುವುದಿಲ್ಲ, ಅವನ ಕೆಲಸವೇ ಹಾಗೆ, ಆದರೆ ಇದು...
...ವಿಭಿನ್ನವೆನಿಸುತ್ತಿದೆ.
ನೀವು ಸ್ಯಾಂಚೆಜ್ ಗೊತ್ತು ಎಂದು ಹೇಳಿದ್ದು,
ನಿಮ್ಮೆಲ್ಲರ ಮೈಕಟ್ಟು ನೋಡಿ, ಹೊಡೆದಾಡಲು ಬಂದಿರಿ ಎಂದುಕೊಂಡೆ.
ಕೆಟ್ಟದು ಮಾಡಲು ಬಂದಿರುವಿರೆಂದುಕೊಂಡೆ. ತಪ್ಪು ತಿಳಿಯಬೇಡಿ.
ಸ್ಯಾಂಚೆಜ್ ಮತ್ತು ಒರೊಜ್ಕೊ ಇತ್ತೀಚೆಗೆ ಕ್ಯಾಲ್ವಿನ್ ಫ್ರಾನ್ಸ್ ಅಥವಾ
ಟೋನಿ ಸ್ವಾನ್ ನೊಂದಿಗೆ ಸಂಪರ್ಕದಲ್ಲಿದ್ದರೇ?
ಹೌದು, ಕೆಲ ವಾರಗಳ ಹಿಂದೆ ಇಲ್ಲಿಗೆ ಬಂದಿದ್ದ. ತುಂಬಾ ಸಮಯದಿಂದ ಒಬ್ಬರನ್ನೊಬ್ಬರು ನೋಡಿರಲಿಲ್ಲ.
ನಾನು ಅವರ ಚಿತ್ರವನ್ನು ತೆಗೆದೆ.
ಅವರು ಏನೋ ಕೆಲಸದ ಮೇಲಿದ್ದರು.
- ಸ್ಯಾಂಚೆಜ್ ನಿನಗೆ ಹೇಳಿದನೇ? - ಹೌದು.
ಏನದು?
ವಿವರಗಳನ್ನು ಹೇಳಲಿಲ್ಲ.
ಸ್ವಾನ್ ಇದರಲ್ಲಿ ಭಾಗಿಯಾಗಿದ್ದನೇ?
ಅವನು ನಗರಕ್ಕೆ ಬರಲಿಲ್ಲ.
ಆದರೆ ಅವರು ಅವನ ಹೆಸರನ್ನು ಹೇಳಿದ್ದು ಕೇಳಿತು.
ಈ ಬಗ್ಗೆ ಫ್ರಾನ್ಸ್ ನನ್ನು ಕೇಳಿದಿರಾ?
- ಅದು ಸಾಧ್ಯವಿಲ್ಲ. - ಯಾಕೆ?
ಅವನನ್ನು ಹೆಲಿಕಾಪ್ಟರ್ ನಿಂದ ಎಸೆದಿದ್ದಾರೆ.
ಓಹ್, ದೇವರೇ.
ಜಾರ್ಜ್ ಮತ್ತು ಮ್ಯಾನುಯೆಲ್ ಕೂಡ ಸತ್ತಿದ್ದಾರೆಯೇ?
ನಮಗಿನ್ನೂ ತಿಳಿದಿಲ್ಲ.
ಅವರು ಜೀವಂತವಾಗಿದ್ದರೆ, ನಾವು ಅವರನ್ನು ಹುಡುಕುತ್ತೇವೆ, ಆದರೆ ನಮಗೆ ನಿನ್ನ ಸಹಾಯ ಬೇಕು.
ಹೇಳಲು ಇನ್ನೇನಾದರೂ ಇದೆಯೇ ಎಂದು ನೆನಪಿಸಿಕೋ.
ಗೊತ್ತಿಲ್ಲ.
ಕಳೆದ ಬಾರಿ ನಾನು ಜಾರ್ಜ್ ನನ್ನು ನೋಡಿದಾಗ, ಅವನು ಅಲ್ಲಿಯೇ ಆ ಸ್ಟೂಲ್ ಮೇಲೆ ಕುಳಿತಿದ್ದ.
ಅವನಿಗೆ ಕರೆ ಬಂತು. ಮುಖ್ಯವಾದದ್ದಿರಬೇಕು.
ಅವನು ಏನಾದರೂ ಹೇಳಿದನೇ?
ಅವನು ಒಂದೆರಡು ಸಂಖ್ಯೆಗಳನ್ನು ಮತ್ತೆ ಮತ್ತೆ ಹೇಳಿದನು, ಆಶ್ಚರ್ಯದಿಂದ
ಅಥವಾ ಚಿಂತೆಯಿಂದಲೂ ಇರಬಹುದು.
ಅವನು ಹೊರಗೆ ಹೋಗುವುದಾಗಿ ಹೇಳಿದ, ಆಮೇಲೆ ಹಿಂತಿರುಗಿ ಬರಲೇ ಇಲ್ಲ.
- ನಿನಗೆ ಸಂಖ್ಯೆಗಳು ನೆನಪಿದೆಯೇ? - ಹೌದು.
ಅವನು ಹೇಳಿದ್ದು,
"650, ತಲಾ 100 ಸಾವಿರದಲ್ಲಿ." ಅವನು ಏನು ಹೇಳುತ್ತಿದ್ದಾನೆಂದು ತಿಳಿಯಲಿಲ್ಲ.
- ಖಚಿತವೇ? - ಖಂಡಿತ.
ಅವನು ಹೇಳಿದ್ದು, "650, 100 ಸಾವಿರದಲ್ಲಿ."
ನನ್ನ ಕೆನ್ನೆಗೆ ಮುತ್ತಿಟ್ಟು, ಆ ಬಾಗಿಲಿನಿಂದ ಹೊರಟು ಹೋದನು.
ಪ್ರೀತಿಪಾತ್ರರ ಕೊನೆಯ ಪದಗಳು ಯಾವಾಗಲೂ ನೆನೆಪಿರುತ್ತವೆ.
ನಮ್ಮ ಬಳಿ ಸಂಖ್ಯೆಗಳಿವೆ. ನಮ್ಮಲ್ಲಿ ನ್ಯೂ ಯಾರ್ಕ್ ಫಲಕಗಳಿವೆ.
ಬಹುಶಃ ಇದು 110 ರ ಮೇಲಿನ ದ್ವೇಷವಲ್ಲ.
ನಮ್ಮಲ್ಲಿ ನಾಲ್ವರೂ ಈಗಾಗಲೇ ಸತ್ತಂತಿದೆ.
ಫ್ರಾನ್ಸ್ ವಾರಗಳ ಹಿಂದೆ ಇಲ್ಲಿಗೆ ಬಂದಿದ್ದ ಎಂದಳು ಮಿಲೆನಾ.
ನಮಗೆ ಅಪಾಯವಿದೆಯೆಂದು ಅವರಿಗನ್ನಿಸಿದ್ದರೆ,
ಅವರು ಆಗಲೇ ಕರೆ ಮಾಡುತ್ತಿದ್ದರು. ವಾರಗಳ ನಂತರ ಅಲ್ಲ.
650, 100 ಸಾವಿರದಲ್ಲಿ. ನಾವು ಮಾತಾಡುತ್ತಿರುವುದು 650 ಲಕ್ಷ ಡಾಲರ್ ಬಗ್ಗೆ.
ಅಂದರೆ, ಬಹಳಷ್ಟು ಕಪ್ಪು ಚಿಪ್ ಗಳು.
ಹೆಚ್ಚಿನ ಸ್ಥಳಗಳಲ್ಲಿ. ಇಲ್ಲಲ್ಲ.
ಅಟ್ಲಾಂಟಿಕ್ ಸಿಟಿ ಕ್ಯಾಸಿನೊಗಳು ಎಷ್ಟು ಗಳಿಸುತ್ತವೆ?
ಒಟ್ಟು ಗೇಮಿಂಗ್ ಆದಾಯ ವರ್ಷಕ್ಕೆ ನೂರಿನ್ನೂರು ಕೋಟಿ ಇರಬೇಕು.
650 ಲಕ್ಷ, ಸ್ವಲ್ಪ ಸ್ವಲ್ಪವಾಗಿ ಎಗರಿಸಿದರೆ,
ಸ್ವಲ್ಪ ಸಮಯ ಯಾರ ಗಮನಕ್ಕೂ ಬಾರದು.
ಹೆಚ್ಚು ಸಮಯ ನಡೆಯುವುದಿಲ್ಲ. ಕ್ಯಾಸಿನೊದ ಲೆಕ್ಕಪರಿಶೋಧಕರು ಹದ್ದುಗಣ್ಣಿಟ್ಟಿರುತ್ತಾರೆ.
ಕ್ಯಾಲ್ಕುಲೇಟರ್ ಸಿಬ್ಬಂದಿ ಹಿಡಿಯುವಷ್ಟು ಸಮಯ
ಇದನ್ನು ಕಳ್ಳರು ಬಚ್ಚಿಡಲು ಸಾಧ್ಯವೇ?
ಸ್ಯಾಂಚೆಜ್ ಮತ್ತು ಒರೊಜ್ಕೊ ಕ್ಯಾಸಿನೊ ಭದ್ರತೆ ನೀಡುತ್ತಾರೆ.
ಬಹುಶಃ ಅಲ್ಲಿಂದಲೇ ಪ್ರಾರಂಭವಾಗಿರಬೇಕು.
ಅವರು ದೊಡ್ಡ ವಿಷಯ ಕಂಡುಹಿಡಿದಿರಬೇಕು. ಸಹಾಯದ ಅಗತ್ಯವಿತ್ತೇನೋ.
ಆದ್ದರಿಂದ ಅವರು ಫ್ರಾನ್ಸ್, ಬಹುಶಃ ಸ್ವಾನ್ ನನ್ನು ತಲುಪಿರಬೇಕು.
ಇದು ಗೇಮಿಂಗ್ ವಿಷಯವೇ ಇರಬೇಕು.
ನಾನು ಎಲ್ಲೀ, ನಿಮ್ಮ ಸರ್ವರ್. ನಿಮಗೆ ಏನು ತರಲಿ?
ಕ್ಯಾಸಿನೊದ ಭದ್ರತಾ ನಿರ್ದೇಶಕರು.
ದಯವಿಟ್ಟು, ಈಗಲೇ.
ನೀವು 110ಥ್ ನವರು.
ನಮ್ಮಲ್ಲಿ ಉಳಿದವರು.
ಸ್ಯಾಂಚೆಜ್ ಮತ್ತು ಒರೊಜ್ಕೊ ಯಾವಾಗಲೂ ನಿಮ್ಮ ಬಗ್ಗೆ ಮಾತನಾಡುತ್ತಾರೆ.
ಕುಳಿತುಕೊಳ್ಳಿ.
ಚೆನ್ನಾಗಿ ಅವರ ಪರಿಚಯವಿತ್ತೇ?
ಹೌದು. ಬೋರ್ಡ್ ವಾಕ್ ನ ಎಲ್ಲಾ ಕ್ಯಾಸಿನೊಗಳಿಗೆ ಅವರು ಹಿನ್ನೆಲೆ ಪರಿಶೀಲನೆ ಮಾಡುತ್ತಿದ್ದರು.
ಒಂದು ನಿಮಿಷ. "ಪರಿಚಯವಿತ್ತೇ" ಎಂದು ಕೇಳಿದಿರಿ.
ಭೂತಕಾಲದಲ್ಲಿ.
ಅವರು ಸತ್ತಿರಬಹುದು ಎಂದು ನಮ್ಮ ಎನಿಸಿಕೆ.
ಛೇ.
ನಾನು ಕಳೆದ ತಿಂಗಳು ವೈಟ್ ಹೌಸ್ ಸಬ್ಸ್ ಗೆ ಮಧ್ಯಾಹ್ನದ ಊಟಕ್ಕೆ ಹೋದಾಗ ಅವರನ್ನು ನೋಡಿದ್ದೆ.
- ನನ್ನಿಂದ ಏನು ಸಹಾಯ ಬೇಕು? - ಈ ಸಂಖ್ಯೆಗಳಿಗೆ ಏನಾದರೂ ಅರ್ಥವಿದೆಯೇ?
ನೇರವಾಗಿ ಏನೂ ಇಲ್ಲ.
"650 ರಲ್ಲಿ ತಲಾ 100 ಸಾವಿರ" ಇದರಲ್ಲಿ?
ಇಲ್ಲ. ಇದೆಲ್ಲಾ ಏನು?
ಸ್ಯಾಂಚೆಜ್ ಮತ್ತು ಒರೊಜ್ಕೊ
650 ಲಕ್ಷ ಡಾಲರ್ ನ ಜೂಜಿನ ಹಗರಣದ ತನಿಖೆ ನಡೆಸುತ್ತಿರಬಹುದು.
ಸರಿ.
ನಿಮ್ಮ "650" ಮೋಸದ ಸ್ಲಾಟ್ ಯಂತ್ರಗಳು ಅಥವಾ ಪೋಕರ್ ನ ಸ್ಥಿರ ಕೈಗಳಾಗಿರಬಹುದು,
ಆದರೆ ಪ್ರತಿ ಕೈಗೆ 100 ಸಾವಿರವೆಂದರೆ, ಅದು ತುಂಬಾ ಅಪಾಯ.
ಮತ್ತು ನಮ್ಮ ಲೆಕ್ಕಗಳು ನಿಖರವಾಗಿವೆ ಎಂದು ನಿಮಗೆ ಹೇಳಬಲ್ಲೆ.
ಒಂದು ಪೈಸೆಯೂ ಹೆಚ್ಚುಕಮ್ಮಿಯಾಗಿಲ್ಲ.
ನಿಮ್ಮ ಪ್ರತಿಸ್ಪರ್ಧಿಗಳು?
ನಾನು ಅವರನ್ನು ಕೇಳಬಹುದು,
ಸ್ಯಾಂಚೆಜ್ ಮತ್ತು ಒರೊಜ್ಕೊ ಏನು ಮಾಡುತ್ತಿದ್ದರೆಂದು ತಿಳಿದಿದೆಯೇ ಎಂದು.
- ಅದು ನಿಮಗೆ ಸಹಾಯ ಮಾಡಬಹುದು. - ಹಾಗೇ ಈ ಹೆಸರುಗಳನ್ನೊಮ್ಮೆ ನೋಡಿ.
ಪಟ್ಟಣದಲ್ಲಿ ಅವರ ಹೆಸರಲ್ಲಿ ಹೋಟೆಲ್ ಬುಕ್ ಆಗಿದ್ದರೆ ತಿಳಿಸಿ.
ಇದಕ್ಕೆ ಕೆಲವು ಗಂಟೆಗಳು ಬೇಕು. ನೀವು ಎಲ್ಲಿ ಉಳಿದುಕೊಂಡಿದ್ದೀರಿ?
ಇನ್ನೂ ಗೊತ್ತಿಲ್ಲ.
ಸರಿ, ಹಾಗಾದರೆ, ದಯವಿಟ್ಟು ನನಗೆ ಅವಕಾಶ ನೀಡಿ.
ಅಗತ್ಯವಿಲ್ಲ.
ಇಲ್ಲ. ಸ್ಯಾಂಚೆಜ್ ಮತ್ತು ಒರೊಜ್ಕೊರ ಸ್ನೇಹಿತರು ನೀವು.
ನಮ್ಮ ಬಳಿ ಒಂದೇ ಒಂದು ಸ್ವೀಟ್ ಇದೆ.
ನಿಮಗದು ಸಾಕಾಗಬಹುದು.
ಬನ್ನಿ, ತೋರಿಸುತ್ತೇನೆ.
- ನಾವು ಚಿಕ್ಕ ಹೋಟೆಲ್ ನೋಡಿಕೊಳ್ಳುತ್ತೇವೆ. - ರೀಚರ್,
ಯಾರಾದರೂ ನಿನಗೆ ಸ್ವೀಟ್ ನೀಡಲು ಮುಂದಾದಾಗ, ಸುಮ್ಮನೆ ಒಪ್ಪಿಕೋ.
ನಿನಗೆ ಮಲಗಲು ಉದ್ಯಾನವನದ ಬೆಂಚ್ ಕಳಿಸುವಂತೆ ಹೇಳುತ್ತೇವೆ.
ನಿನಗೆ ಮನೆಯಂತೆ ಅನಿಸುವುದು.
ರೀಚರ್, ಬೇರೆ ಹೋಟೆಲ್ಗೆ ಏಕೆ ಹೋಗಬೇಕಿತ್ತು ನಿನಗೆ?
ಇಲ್ಲಿ ಸ್ಪಾ ಇರಬಹುದು.
ನಾನು ಸೌನಾಗೆ ಹೋಗುತ್ತೇನೆ!
ಸಮುದ್ರದ ನೋಟ ಮೊದಲು ನನಗೆ.
ಓ'ಡೊನೆಲ್ ಮತ್ತು ನೀಗ್ಲೇಗೆ ಬಾರ್ ಸಿಕ್ಕಿತು.
ಅದರ ತುಂಬಾ ಬಾಟಲಿಗಳಿವೆ.
ಹೆಚ್ಚು ಕಾಲ ಇರಲ್ಲ. ಅನ್ಪ್ಯಾಕ್ ಮಾಡಿದೆಯಾ?
ಹೌದು.
"ಕುಟುಂಬ ಸ್ನೇಹಿ" ಎಂದು ಜಾಹೀರಾತು ನೀಡದ ಹೋಟೆಲಿನಲ್ಲಿ ಎಷ್ಟೋ ವರ್ಷ ನಾನು ಹೋಗಿಲ್ಲ.
ನನಗೆ ಡೇವಿಡ್ ಓ'ಡೊನೆಲ್ ತಂದೆಯಾದನೆಂದು ನಂಬಲಾಗುತ್ತಿಲ್ಲ.
ಅದೂ ಉದ್ದೇಶಪೂರ್ವಕವಾಗಿ.
ಯಾರೋ ಹೊಗಳಿದ್ದು ನನಗೆ ನೆನಪಿದೆ, ನಿನ್ನನ್ನು "ಡ್ಯಾಡಿ" ಎಂದು ಕರೆಯುವವರು ನಿನ್ನೊಂದಿಗೆ
ಮಲಗಿದ ಮಹಿಳೆಯರು ಮಾತ್ರ ಎಂದು.
ನಾನು ಈಗಲೂ ನನ್ನನ್ನು "ಡ್ಯಾಡಿ" ಎಂದು ಕರೆಯುವವರೊಂದಿಗೇ ಮಲಗುವುದು.
ಹೊರಗೆ ಗುಡುಗುತ್ತಿದ್ದರೆ ಮೂವರೂ ಜೊತೆಯಲ್ಲಿ ಮಲಗುತ್ತಾರೆ.
ನಿನಗೆ ಬೇಗನೇ ಗೊತ್ತಾಗುತ್ತೆ, ಡಿಕ್ಸನ್.
- ನೀನು ಗರ್ಭಿಣಿಯೇ? - ಏನು?
ಇಲ್ಲ. ಛೇ, ಇಲ್ಲ.
ಅವಳ ನಿಶ್ಚಿತಾರ್ಥವಾಗಿದೆ. ನಿನಗೆ ತಿಳಿದಿರಲಿಲ್ಲವೇ?
ಕೊನೆಗೂ ಯಾರೋ ನಮ್ಮ ಹುಡುಗಿಯನ್ನು ಬುಟ್ಟಿಗೆ ಹಾಕಿಕೊಂಡರು.
ಇಲ್ಲ.
ನಾನು ಮಾಡಿಕೊಳ್ಳಲಿಲ್ಲ.
ನೀವು ದಿನಾಂಕವನ್ನು ಪಟ್ಟಿಯಿಂದ ತೆಗೆದುಹಾಕಿ.
ಅಯ್ಯೋ. ನಿಜವಾಗಿಯೂ?
ನಾನೇನೆಂದು ನಿಮಗೆ ಗೊತ್ತು. ಸಂಖ್ಯೆಗಳ ಹುಡುಗಿ, ಜೀವನದಲ್ಲಿ ಏನಾದರೂ ಮಾಡಬೇಕೆಂದಿದ್ದವಳು.
ಒಂದು ನಿರ್ದಿಷ್ಟ ವಯಸ್ಸಿನಲ್ಲಿ, ನಿರ್ದಿಷ್ಟ ವರ್ಷದಲ್ಲಿ ಮದುವೆಯಾಗಲು ಬಯಸಿದ್ದೆ.
ನಂತರ, ಒಂದು ದಿನ, ನಾನು ಅವನ ಫೋನ್ ನಲ್ಲಿ ಸಂದೇಶಗಳನ್ನು ನೋಡಿದೆ.
"ಹೇ, ಚಿನ್ನ. ನಿನ್ನನ್ನು ನೋಡಲು ಶುಕ್ರವಾರದವರೆಗೆ ಕಾಯಲಾರೆ.
- ಮಿಸ್ ಮಾಡಿಕೊಳ್ಳುತ್ತಿದ್ದೇನೆ," ಎಂದು. - ಓಹ್!
ಡಿಕ್ಸನ್ ಗೆ ಮೋಸ ಮಾಡುವುದೇ?
ಮಾಡಲಿಲ್ಲ.
ಸಂದೇಶಗಳು ಅವನನ್ನು ಭೇಟಿಯಾಗಲು ಬಂದ ಅವನ ತಂಗಿಯ ಮಗಳಿಂದ ಬಂದಿದ್ದು.
ಆದರೆ ಅವನು ಮೋಸ ಮಾಡುತ್ತಿದ್ದಾನೆ ಎಂದು ಅನಿಸಿದಾಗ,
ನನಗೆ...
ನನಗೆ ಸಮಾಧಾನವಾಗಿತ್ತು.
ಅಂದರೆ, ಅವನು ಸಭ್ಯ ವ್ಯಕ್ತಿಯೇ. ನಾನು...
ನೀವು ಯಾರೊಂದಿಗಾದರೂ ಜೀವನ ಕಳೆಯಬೇಕೆಂದರೆ,
ನಿಮಗೆ ಅವರೊಂದಿಗೆ ಆರಾಮದ ಭಾವನೆಯಿರಬೇಕಲ್ಲವೇ?
ಉತ್ಸಾಹವಿರಬೇಕೆಂದು ಬಯಸುವುದಿಲ್ಲವೇ,
ಅವರನ್ನು ನೋಡಿದಾಗ ಕಚಗುಳಿಯಾಗಬೇಕಲ್ಲವೇ?
ಒಂದು ಕ್ಷಣ, ನಾನು ಆರಾಮವಾಗಿ, ತಪ್ಪಿತಸ್ಥ ಭಾವನೆಯಿಲ್ಲದೆ ಈ ಗೊಂದಲದಿಂದ ಹೊರಬರುವೆ ಎಣಿಸಿದೆ.
ಆದರೆ ಬದಲಾಗಿ, ನಾನು ಅದರಿಂದ ಹೊರಬಂದಾಗ...
ಸಾಕಷ್ಟು ಗೊಂದಲ ಮತ್ತು ತಪ್ಪಿತಸ್ಥ ಭಾವನೆಯಿತ್ತು.
ಸದ್ಯ.
ನಿನಗೆ ಒಳ್ಳೆಯದೇ.
ಕಾರ್ಲಾ ಡಿಕ್ಸನ್ ಒಂದೆಡೆ ನೆಲೆಸಬಾರದು.
ಥ್ಯಾಂಕ್ ಯು.
ಅದಕ್ಕಾಗಿಯೇ ನಾನು ರಹಸ್ಯ ಕೆಲಸವನ್ನು ತೆಗೆದುಕೊಂಡೆ.
ಎಲ್ಲದರಿಂದ ಸ್ವಲ್ಪ ಸಮಯ ದೂರವಿರಲು.
ರಹಸ್ಯ ಕೆಲಸ ಮತ್ತು ವಿಧಿವಿಜ್ಞಾನ ಲೆಕ್ಕಪರಿಶೋಧನೆಗೂ ಏನು ಸಂಬಂಧ?
ಟೆಕ್ಸಾಸ್ ನ ಈ ಕಂಪನಿಯಲ್ಲಿ ಸಿಇಒ ಲಕ್ಷಾಂತರ ಜನರನ್ನು ವಂಚಿಸುತ್ತಿದ್ದ
ಎಲ್ಲರೂ ಮಾಡುತ್ತಿದ್ದ ಮೋಸ ಆಚೆ ಬಂದಾಗ ಈ ವ್ಯಕ್ತಿಯ ಮೇಲೆ ದೂರು ಹೊರಿಸುತ್ತಿದ್ದರು,
ಸಂಖ್ಯೆಗಳ ಕೆಲಸವಾದ್ದರಿಂದ ಕುತೂಹಲ ಹುಟ್ಟಿತು.
ಓಹೋ.
ನಿನ್ನ ಬಗ್ಗೆ ಹೇಳು, ನೀಗ್ಲೇ.
ಪ್ರತಿ ಬಾರಿ ಲಿಂಕ್ಡ್ಇನ್ ಪರಿಶೀಲಿಸಿದಾಗ, ನೀನು ಬಡ್ತಿ ಪಡೆದಿರುತ್ತೀ.
ನನಗಿದು ಮೋಜು.
ದೊಡ್ಡ ಪ್ರಕರಣಗಳು, ತಂಡದ ಮುಂದಾಳತ್ವ.
ದೊಡ್ಡ ಸಾಫ್ಟ್ವೇರ್ ಕಂಪನಿಯನ್ನು ಕ್ಲೈಂಟ್ ಆಗಿಸಲು ನೋಡುತ್ತಿರುವೆ.
ನನ್ನಿಂದ ಸಾಧ್ಯವಾದರೆ, ದೊಡ್ಡ ಕಾಂಟ್ರ್ಯಾಕ್ಟ್ ಸಿಗುತ್ತದೆ.
ಹಣದ ಸುರಿಮಳೆ.
ಬೇರೆ ಆಯ್ಕೆ ಇಲ್ಲ. ನನ್ನ ತಂದೆಗೆ ದಿನದ 24 ಗಂಟೆ ಆರೈಕೆಯ ಅಗತ್ಯವಿದೆ.
ನನ್ನ ಹತ್ತಿರದಲ್ಲೇ ಬಾಡಿಗೆಗೆ ಇರಬೇಕು, ಆದರೆ ಅದಕ್ಕೆ ಬಂಡವಾಳ ಬೇಕು.
ಬಾಡಿಗೆ ಏಕೆ? ಮನೆ ಖರೀದಿಸು ಹೂಡಿಕೆಯಂತೆ.
ಇಲ್ಲ, ಒಂದು ವಿಲ್ಲಾ ಖರೀದಿಸು. ಸಹಕಾರಿ ಸಂಘಗಳು ದಿವಾಳಿಯಾಗುತ್ತಿವೆ.
ಹೌದು.
ದೊಡ್ಡಣ್ಣ, ನಿನ್ನ ಬಗ್ಗೆ ಹೇಳು. ತುಂಬಾ ಶಾಂತವಾಗಿರುವೆ.
ಸ್ವಂತ ಮನೆ ಇರುವುದು ಹಾವುಗಳನ್ನು ಸಾಕಿದಂತೆ ಅಥವಾ ಬಾಲ್ ರೂಮ್ ನೃತ್ಯ ಸ್ಪರ್ಧೆಗಳಂತೆ.
ಅದೇ ನಿನಗಿಷ್ಟವಿದ್ದರೆ ಸರಿ.
- ನನಗೆ ಇಷ್ಟವಿಲ್ಲ. - ಸ್ಥಿರವಾದ ಕೆಲಸ ಇಷ್ಟವೇ?
ಕಾರ್ಪೊರೇಟ್ ಜಗತ್ತು ಸೈನ್ಯಕ್ಕಿಂತ ಬೇರೆ ಏನಲ್ಲ.
ಅದು ಯಾವಾಗಲೂ ಪಂಜರದಂತನಿಸುತ್ತಿತ್ತು.
ಆದರೆ ಬೇರೆ ಏನೂ ತಿಳಿದಿರಲಿಲ್ಲ.
ಒಮ್ಮೆ ಬಾರ್ ನಲ್ಲಿದ್ದೆ, ಯಾರೋ ಹೌಲಿನ್' ವುಲ್ಫ್ ಹಾಕಿದರು,
ರಾತ್ರಿಯಲ್ಲಿ ಹಾದುಹೋಗುವ ರೈಲುಗಳ ಬಗ್ಗೆ ಹಾಡುತ್ತಾ.
ಅದು ನಿಜವಾದ ಸ್ವಾತಂತ್ರ್ಯ ಎನಿಸಿತು.
ಬಿಟ್ಟರೆ ರೈಲುಗಳ ಮೇಲೆ ಹೀರೋನಂತೆ ಜಿಗಿಯುತ್ತೀ.
ಕೆಲವೊಮ್ಮೆ.
ಹೆಚ್ಚಾಗಿ, ಬಸ್ ಅಥವಾ ಉಚಿತ ಲಿಫ್ಟ್.
ಎಂತಹ ಹುಚ್ಚರಿರಬೇಕು ನಿನಗೆ ಲಿಫ್ಟ್ ನೀಡುವವರು?
- ಆಸಕ್ತಿದಾಯಕರಾಗಿರುತ್ತೆ. - ಊಟ ಎಲ್ಲಿ ಮಾಡುವುದು ನೀನು?
ರಸ್ತೆ ಬದಿಯ ವ್ಯಾಪಾರಿಗಳಿಂದ ಕದಿಯುತ್ತೇನೆ.
- ನಿಜವಾಗಿಯೂ. - ಡೈನರ್ಸ್ ನಲ್ಲಿ.
ಕೆಲವೊಮ್ಮೆ ನನಗೆ ಲಿಫ್ಟ್ ಕೊಡುವವರು ಊಟ ಸಹ ಕೊಡಿಸುತ್ತಾರೆ.
- ಕೆಲವೊಮ್ಮೆ ನಾನು ಅವರಿಗೆ ಕೊಡಿಸುತ್ತೇನೆ. - ಮಲಗುವುದು ಎಲ್ಲಿ?
ಅಗ್ಗದ ಮೋಟೆಲ್ ಗಳು, ಹೆಚ್ಚಾಗಿ.
ಸಿಗಲಿಲ್ಲವೆಂದರೆ?
ಒಂದು ರಾತ್ರಿಗೆ ಸಮುದ್ರ ತೀರದ ಖಾಲಿ ದೋಣಿಗಳು ಒಳ್ಳೆಯದು.
ನಿಲ್ಲಿಸಲಾದ ಟ್ರಕ್ ಗಳ ಬೆಡ್ ಗಳು.
ಒಮ್ಮೆ ಹಾಗೇ ಸಿಕ್ಕಿದ ಹ್ಯಾಮಕ್ಕಿನಲ್ಲಿ ಒಳ್ಳೆಯ ನಿದ್ದೆ ತೆಗೆದಿದ್ದೆ.
- ಸ್ಪ್ರಿಂಕ್ಲರ್ ಗಳು ಆನ್ ಆಗುವವರೆಗೂ. - ದೇವರೇ.
- ಕೋಲು ಮತ್ತು ಚೀಲ ಇದ್ದರೆ ಸಾಕು ನಿನಗೆ. - ತುಂಬಾ ಜಾಸ್ತಿಯಾಯಿತು.
ಇನ್ನೂ ಪ್ರಶ್ನೆಗಳಿವೆಯೇ?
ಹೌದು. ಒಂದು ಮಾತ್ರ.
ಎಂದಿಗೂ ಒಂಟಿ ಎನಿಸುವುದಿಲ್ಲವೇ?
ಬಫೆ ಊಟ
ಯಾರೋ ಬಫೆಯನ್ನು ವೈಯಕ್ತಿಕ ಸವಾಲಾಗಿ ಸ್ವೀಕರಿಸಿದಂತಿದೆ.
ಡೋರೀನ್, ನಾನು ಈಗಷ್ಟೇ ಶುರು ಮಾಡುತ್ತಿದ್ದೇನೆ.
ಊಟವು ಇಷ್ಟವಾಗಿದ್ದರೆ, ನೆಪ್ಚೂನ್ ನ ಉಪಾಹಾರ ಬಫೆ ಪ್ರಯತ್ನಿಸಿ.
ಪ್ರತಿದಿನ, ಬೆಳಿಗ್ಗೆ 6:00 ಕ್ಕೆ ಪ್ರಾರಂಭವಾಗುತ್ತದೆ.
ಧನ್ಯವಾದಗಳು.
ನನ್ನೊಂದಿಗೆ ಬೇರಾರೋ ನಿದ್ದೆ ಬಿಟ್ಟಂತಿದೆ.
ಸಂಖ್ಯೆ ನನಗೆ ವಿಶ್ರಾಂತಿ ನೀಡುತ್ತದೆ.
ಗಣಿತವನ್ನೇ ಮಾಡುವುದಾದರೆ, ಸ್ವಲ್ಪ ಹಣ ಗಳಿಸಬಾರದೇಕೆ? ನಾನಿರುತ್ತೇನೆ.
ನಿಮ್ಮ ಎರಡು ಕೈಗಳಲ್ಲಿ ನೀವು ಹತ್ತು ಮತ್ತು ಎಂಟು ತೋರಿಸುತ್ತಿದ್ದೀರಿ.
ಅದು ಸರಿ. ನಾನು ಅಪಾಯಕಾರಿ ಆಟ ಆಡಿದರೆ ದೊಡ್ಡ ಮೊತ್ತ ಗಳಿಸಬಹುದು,
ನಾನು ಕಾದರೆ ಖಂಡಿತ ಗೆಲ್ಲುವೆ.
ಏಕೆಂದರೆ ಮುಂದಿನ ಕಾರ್ಡ್ ನಿಮ್ಮನ್ನು ಸೋಲಿಸಲಿದೆ.
"ಕಾಡುಹಂದಿ ದಪ್ಪ ಆಗುತ್ತೆ, ಸಾಕುಹಂದಿ ಕೊಲ್ಲಲ್ಪಡುತ್ತೆ"
ಅವಳು ಸಾಕುಹಂದಿ ಅಲ್ಲ.
ನಾನು ಸಾಕುಹಂದಿ ಅಲ್ಲ. ಕಾಯುತ್ತೇನೆ.
ನಿನ್ನಿಷ್ಟ.
ಹದಿನೈದು.
ತುಂಬಾ ಜಾಸ್ತಿ.
ಅಭಿನಂದನೆಗಳು, ಮೇಡಂ.
ಇದು ನಿಮ್ಮ ಅದೃಷ್ಟದ ರಾತ್ರಿ.
ನಮ್ಮ ಜೊತೆ ಸಂಗೀತ ಕಚೇರಿಯಲ್ಲಿ ಪಾಲ್ಗೊಳ್ಳುವಿರೇ?
- ಧನ್ಯವಾದಗಳು. - 80ರ ದಶಕದ ಮಹಿಳೆಯರು.
ಡೆಬ್ಬಿ ಗಿಬ್ಸನ್, ಟಿಫಾನಿ ಮತ್ತು ಟೇಲರ್ ಡೇನ್ ರ ಅತಿದೊಡ್ಡ ಹಿಟ್ ಗಳು.
ಈಗ ಹೋದರೆ ಎರಡನೇ ಭಾಗವನ್ನು ನೋಡಬಹುದು.
ಆದರೆ ನನಗಿಲ್ಲಿ ಮಜಾ ಬರುತ್ತಿದೆ.
ನೀವು ಕಾರ್ಡ್ ಎಣಿಸುತ್ತಿರುವುದು ಗೊತ್ತು.
ಅದನ್ನು ಮನಸ್ಸಿನಲ್ಲಿಯೇ ಮಾಡಿದರೆ ಅದು ಕಾನೂನುಬಾಹಿರವಲ್ಲ.
ಆದರೆ ನಿಮ್ಮ ಭದ್ರತಾ ಮುಖ್ಯಸ್ಥರು ನಮಗೆ ಇರಲು ಒಳ್ಳೆಯ ಕೋಣೆಯನ್ನು ಕೊಟ್ಟಿರುವರು,
ಆದ್ದರಿಂದ ನಾನು ನಿಮಗೆ ತೊಂದರೆ ಕೊಡುವುದಿಲ್ಲ.
ಇವುಗಳನ್ನು ಕ್ಯಾಷಿಯರ್ ಕಿಟಕಿಗೆ ಕೊಂಡೊಯ್ಯಲು ಸಹಾಯ ಮಾಡುವೆಯಾ?
ಈ ಟಿಕೆಟ್ ಅನ್ನು ಮೆಂಬರ್ಸ್ ಓನ್ಲಿ ಜಾಕೆಟ್ ತೊಟ್ಟ ವ್ಯಕ್ತಿಗೆ ನೀಡಿ.
ಅವನು 80 ರ ದಶಕದ ಮಹಿಳೆಯರನ್ನು ಆನಂದಿಸುತ್ತಾನೆ ಅನಿಸುತ್ತೆ.
ಬಂದದ್ದಕ್ಕೆ ಧನ್ಯವಾದಗಳು.
ತಡರಾತ್ರಿಯ ನಡಿಗೆ ಯಾವಾಗಲೂ ನನ್ನ ಚಿಂತೆ ದೂರ ಮಾಡುತ್ತದೆ,
ನೀಗ್ಲೇಯಿಂದ ಫ್ರಾನ್ಸ್ ಬಗ್ಗೆ ತಿಳಿದ ನಂತರದಿಂದ ಮನಸ್ಸು ಅಷ್ಟು ಸರಿ ಇಲ್ಲ.
ಹೂಂ.
ಕ್ಯಾಸಿನೊದ ಅಷ್ಟೂ ಹಣವನ್ನು ಜೇಬಲ್ಲಿಟ್ಟುಕೊಂಡು ನಿನಗೆ ನಡೆಯಲಾಗುತ್ತಿರುವುದೇ ಆಶ್ಚರ್ಯ.
ವಿಧಿವಿಜ್ಞಾನ ಲೆಕ್ಕಪರಿಶೋಧಕರು ತಮ್ಮ ತೆರಿಗೆಗಳಲ್ಲಿ ಇದನ್ನು ಘೋಷಿಸುವರೇ?
ಆ ವಂಚಕರಿಗೆ ಘೋಷಿಸುವುದೇ?
ಯಾರಿಗಾದರೂ ನಾನು ಲೆಕ್ಕಪರಿಶೋಧನೆ ಮಾಡುವುದೆಂದರೆ... ನನ್ನ ಕನಸಿನ ಕೆಲಸವಿದ್ದಂತೆ.
ಈಗಿರುವ ಕೆಲಸ ನಿನಗೆ ಮೋಜು ನೀಡುತ್ತಿಲ್ಲವೇ?
ಇಲ್ಲ, ಕೋಟ್ಯಾಧಿಪತಿಗಳಿಂದ ಕದಿಯುವ ಲಕ್ಷಾಧಿಪತಿಗಳ ಬಂಡವಾಳ ಬಯಲುಮಾಡುತ್ತಿರುವೆ.
ಸರ್ಕಾರದ ಭ್ರಷ್ಟಾಚಾರವನ್ನು ಬೆನ್ನಟ್ಟುವುದು ನನಗಿಷ್ಟ.
ನೀನು ಸರಕಾರಕ್ಕೆ ಮುಂಚೆ ಕೆಲಸ ಮಾಡುತ್ತಿದ್ದೆಯಲ್ಲವೇ?
- 600 ಡಾಲರ್ ಗಳ ಟಾಯ್ಲೆಟ್ ಸೀಟುಗಳು. - ಅದೇ.
ತೆರಿಗೆ ಹಣವನ್ನು ಸರಿಯಾಗಿ ಬಳಸಿದ್ದರೆ, ರಸ್ತೆ ಮತ್ತು ಸೇತುವೆ ಮತ್ತು ಶಾಲೆಗಳನ್ನು
ಸರಿಪಡಿಸಬಹುಡಿತ್ತು, ಅಗತ್ಯವಿರುವ ಜನರಿಗೆ ಸಹಾಯ ಮಾಡಬಹುದಿತ್ತು.
ವ್ಯತ್ಯಾಸವನ್ನು ತರಬಹುದಿತ್ತು.
ನೀನದನ್ನು ಮಾಡಬೇಕು.
ಹೂಂ.
ನಾನು ಲಾಭರಹಿತ ಬೇಹುಗಾರರ ಗುಂಪು ಪ್ರಾರಂಭಿಸಲು ನೋಡಿದೆ,
ಆದರೆ ಆರಂಭಿಕ ವೆಚ್ಚಗಳು ತುಂಬಾ ಹೆಚ್ಚು.
ಮೊದಲ ಹೆಜ್ಜೆ ಯಾವಾಗಲೂ ಕಠಿಣವಾಗಿರುತ್ತೆ.
ಹೌದು.
ಅದಕ್ಕಾಗಿಯೇ, ಹಿಂದಿನ ದಿನಗಳಲ್ಲಿ, ನೀನು ನಾನು ಎಂದಿಗೂ ಒಟ್ಟಾಗಲಿಲ್ಲವೇ?
ಮೊದಲ ಹೆಜ್ಜೆಗಳು ಕಠಿಣವಾಗಿದ್ದವೇ?
ಹೋಟೆಲ್ ಕೋಣೆಯಲ್ಲಿ ಎಷ್ಟು ಕುಡಿದೆ?
ಆ ಪ್ರಶ್ನೆಯನ್ನು ಕೇಳಲು ಸಾಕಾಗುವಷ್ಟು.
ನಾನು ಯಾವುದೇ ಸುಳಿವುಗಳನ್ನು ಕೊಡಲಿಲ್ಲ ಎಂದೇನೂ ಅಲ್ಲ.
ನಾನು ನಿನ್ನ ಬಾಸ್ ಆಗಿದ್ದೆ.
ಅದು ಸರಿಯಾಗುತ್ತಿರಲಿಲ್ಲ.
ಆ ಉತ್ತರಕ್ಕಾಗಿ ನಾನು ವರ್ಷಗಟ್ಟಲೆ ಕಾಯುತ್ತಿದ್ದೆ ನೀನು ಅದೇ ರೀಚರ್.
ನೇರ, ಪ್ರಾಮಾಣಿಕ ಮತ್ತು ತರ್ಕಬದ್ಧ.
ಮತ್ತೊಂದು ಪ್ರಶ್ನೆ ಕೇಳಬಹುದೇ?
ನಮ್ಮನ್ನು ಹಿಂಬಾಲಿಸುತ್ತಿರುವ ಇಬ್ಬರನ್ನು ಏನು ಮಾಡಬೇಕೆಂದಿರುವೆ?
- ಅವರನ್ನು ಯಾವಾಗ ಗಮನಿಸಿದೆ? - ನಾವು ಕ್ಯಾಸಿನೊದಿಂದ ಹೊರಟಾಗ.
ನಾವು ನಗದು ಪಡೆಯುತ್ತಿರುವುದನ್ನು ಗಮನಿಸಿ ನಮ್ಮನ್ನು ಲೂಟಿ ಮಾಡಲಿರುವರೆಂದುಕೊಂಡೆ.
ನಾನು ಅದನ್ನೇ ಅಂದುಕೊಂಡೆ.
ಅಲ್ಲಿ ನಿಂತಿರುವ ಕಾರನ್ನು ನೋಡಿದೆಯಾ
- ನ್ಯೂಯಾರ್ಕ್ ಡೀಲರ್ ಟ್ಯಾಗ್ ನೊಂದಿಗೆ? - ಹೂಂ?
ಹೈವೇಯಲ್ಲಿ ನಾವು ಪಟ್ಟಣಕ್ಕೆ ಬಂದಾಗ ಅದು ನಮ್ಮ ಹಿಂದೆಯೇ ಇತ್ತು.
ನಾವು ಅದನ್ನು ಹಾದು ಹೋಗುವಾಗ, ಬಂದೂಕು ಹಿಡಿದ ವ್ಯಕ್ತಿ ಹೊರಗೆ ಬರುತ್ತಾನೆ.
ನಾವು ಓಡಲು ತಿರುಗಿದಾಗ, ಹಿಂದಿರುವ ಹುಡುಗರು ಹತ್ತಿರ ಬಂದಿರುತ್ತಾರೆ.
ಏನು ಮಾಡುವುದು?
ನಾವು ಆ ಕಾರನ್ನು ಹಾದು ಹೋಗುವುದಿಲ್ಲ.
ನಾನು "ಹೋಗು" ಅಂದಾಗ ಬೇಲಿಯ ಮೇಲಿನಿಂದ...
ಹೋಗು!
ಛೇ!
ಹೋಗು! ಹೋಗು!
ಸರಿ. ಆ ಪೋಲೀಸನನ್ನು ಹೊಡೆದಿದ್ದಕ್ಕಾಗಿ ನಿನ್ನ ಮೇಲೆ ವಾರಂಟ್ ಹೊರಬಂದಿರಬಹುದು.
ವಸತಿ ಪ್ರದೇಶದಲ್ಲಿ ಗುಂಡು ಹಾರಿಸಿದರೆ, ಪೊಲೀಸರನ್ನು ಕರೆಯಲಾಗುವುದು, ಜೈಲಿಗೆ ಹೋಗುವೆ.
ಬಂದೂಕುಗಳಿಲ್ಲದೆ ಇದನ್ನು ನಿಪಟಾಯಿಸೋಣ.
ಅವರೂ ಅದೇ ಆಲೋಚನೆಯಲ್ಲಿರುವಂತಿದೆ.
ನಿನಗೆ ಸಹಾಯ ಬೇಕೇ?
ಪರವಾಗಿಲ್ಲ.
ನಾವು ಮಕ್ಕಳಾಗಿದ್ದಾಗ, ಅದರಲ್ಲಿ ಕೇವಲ ನಮ್ಮ ಹೆಸರು ಬರೆಯುತ್ತಿದ್ದೆವು.
ಇವನು ಕ್ಯಾಸಿನೊದ ಮೆಂಬರ್ಸ್ ಓನ್ಲಿ ಜಾಕೆಟ್ ವ್ಯಕ್ತಿ.
ಛೇ. ಇವರು ನಮ್ಮ ಹಿಂದೆ ಬಂದಿದ್ದರೆ, ನೀಗ್ಲೇ, ಓ'ಡೊನೆಲ್ ಹಿಂದೆಯೂ ಹೋಗಿರಬಹುದು.
ಇಲ್ಲ. ನಮ್ಮ ಮೇಲೆ ಹಲ್ಲೆ ಮಾಡಲು, ನಾವು ಬೋರ್ಡ್ ವಾಕ್ ನಿಂದ ಇಳಿಯುವವರೆಗೂ ಕಾದರು.
ಅವರು ಕ್ಯಾಮೆರಾಗಳಿರುವ ಜನನಿಬಿಡ ಹೋಟೆಲ್ ಗೆ ಹೋಗುವುದಿಲ್ಲ.
ಐಡಿ ಇಲ್ಲ.
ಈ ಬೇವರ್ಸಿಯ ಕಾರಿನಲ್ಲಿ ಹುಡುಕೋಣ.
ಚೆನ್ನಾಗಿಯೇ ತಯಾರಿ ಮಾಡಿರುವಂತಿದೆ.
ಫೋನ್.
ಕೆಲಸ ಮುಗಿಯಿತೇ?
ನೀನು ನಿರೀಕ್ಷಿಸಿದ ರೀತಿಯಲ್ಲಿ ಅಲ್ಲ.
ನೀನು ತಪ್ಪು ವ್ಯಕ್ತಿಯ ವಿರುದ್ಧ ಹೋರಾಡುತ್ತಿರುವೆ.
ಇದರ ಕೊನೆ ನಿನಗೆ ಚೆನ್ನಾಗಿರುವುದಿಲ್ಲ.
ಹಾಗಾದರೆ ನೀನೇಕೆ ಭಯ ಪಡುತ್ತಿರುವೆ?
- ನಾನವನ ಗಮನ ಸೆಳೆದಿದ್ದೇನೆ ಅನಿಸುತ್ತೆ. - ಸಂಖ್ಯೆಯನ್ನು ಪತ್ತೆಹಚ್ಚೋಣವೇ?
ಇದು ಎಸೆಯುವಂತಹ ಫೋನ್. ಇನ್ನೊಂದು ಬದಿಯವನೂ ಅದನ್ನೇ ಬಳಸಿರುತ್ತಾನೆ.
ಡೀಲರ್ ಟ್ಯಾಗ್ ಗಳು ನಕಲಿ, ವಿಐಎನ್ ಗಳನ್ನು ಕಿತ್ತುಹಾಕಲಾಗಿದೆ.
ಅವುಗಳಲ್ಲಿ ಯಾವುದನ್ನೂ ಗುರುತಿಸಲು ಏನೂ ಇಲ್ಲ.
ಈ ಹುಡುಗರು ಚಾಲೂ ಇದ್ದರು.
ಒಬ್ಬನನ್ನು ಜೀವಂತವಾಗಿ ಬಿಡಬೇಕಿತ್ತು.
ಹೂಂ. ಅವರು ನಮಗೆ ಅವಕಾಶವೇ ಕೊಡಲಿಲ್ಲ, ಅಲ್ಲವೇ?
ಇರಬಹುದು. ಆದರೆ ಈಗ ಮುಂದುವರಿಯಲು ನಮ್ಮ ಬಳಿ ಏನೂ ಇಲ್ಲ.
ಇಲ್ಲ.
ಪಾರ್ಕಿಂಗ್ ಸ್ಥಳದ ಪಾಸ್.
-"ನ್ಯೂ ಏಜ್ ಟೆಕ್ನಾಲಜೀಸ್". - ಹೂಂ.
ನಿನ್ನೆ ಬೆಳಿಗ್ಗೆ ಮುದ್ರೆ ಒತ್ತಲಾಗಿದೆ.
ಇದು ಒಳ್ಳೆಯ ಸುಳಿವು.
ಆ ದೇಹಗಳನ್ನೇನು ಮಾಡೋಣ?
ನನ್ನ ಬಳಿ ಒಂದು ಉಪಾಯ ಇದೆ.
ನನಗೆ ಬಾಯಾರಿಕೆಯಾಗಿದೆ.
ಬಿಯರ್ ಬೇಕೇ?
ನ್ಯೂ ಏಜ್ ಬಗ್ಗೆ ಏನಾದರೂ?
ಹೂಂ.
ನ್ಯೂ ಏಜ್ ಒಂದು ಏರೋಸ್ಪೇಸ್ ಕಂಪನಿ.
ಅಟ್ಲಾಂಟಿಕ್ ಸಿಟಿಗೆ ಏನಾದರೂ ಸಂಬಂಧ?
ನನಗೆ ಗೊತ್ತಿರುವ ಮಟ್ಟಿಗೆ ಇಲ್ಲ. ಮುಖ್ಯ ಕಚೇರಿ ನ್ಯೂ ಯಾರ್ಕ್ ನಲ್ಲಿದೆ.
ಸಿಡಿಗುಂಡುಗಳ ತುಂಡು ತಾಗಿದೆ ನನಗೆ, ಹೊಡೆದಾಡುವಾಗ ನಾನು ಗಮನಿಸಲೇ ಇಲ್ಲ.
ಹೆಚ್ಚೇನೂ ಗಾಯ ಆಗಿಲ್ಲ.
ಇಲ್ಲಿ...
ಏನು ಮಾಡುತ್ತಿರುವೆ?
ಆಲ್ಕೋಹಾಲ್ ನಿಂದ ಉರಿ ಆದಾಗ ನನ್ನ ತಾಯಿ ಇದನ್ನೇ ಮಾಡುತ್ತಿದ್ದರು.
ನೀನು ಇದಕ್ಕೆ ಕೀಟಾಣುಗಳನ್ನು ಊದುತ್ತಿರಬಹುದು.
ಇರಬಹುದು. ಆದರೆ ಇದು ಹಿತವಾಗಿರುತ್ತೆ.
ಥ್ಯಾಂಕ್ಸ್.
ಇರಲಿ.
ಗೊತ್ತಾ, ರೀಚರ್,
ಕೆಲವೊಮ್ಮೆ ಒಂಟಿಯಾಗಿರುವುದು ದೊಡ್ಡ ವಿಷಯವೇನಲ್ಲ.
ನಿನ್ನ ಹಾಗೆ ಜೀವನ ನಡೆಸುತ್ತಿರುವವರಿಗಂತೂ ಇದು ಸಾಮಾನ್ಯವೇ.
ಈ ರಾತ್ರಿ ನೀನು ಒಂಟಿಯಾಗಿರಬೇಕಾಗಿಲ್ಲ.
ಈಗ ನೀನು ನನ್ನ ಬಾಸ್ ಕೂಡ ಅಲ್ಲ.
ಕೊಲೊರಾಡೊ, ಡೆನ್ವರ್ ನಿಂದ ಇಪ್ಪತ್ತು ಮೈಲಿ ದೂರದಲ್ಲಿ
ಎಲ್ಲಾ 650 ಟ್ರಕ್ ನಲ್ಲಿ ಇರುತ್ತದೆ.
ನಾನು ಇದರಲ್ಲಿ ಜೋಡಿಸಿದ ಜಿಪಿಎಸ್ ಲೊಕೇಟರ್ ಮೂಲಕ ಅದನ್ನು ಟ್ರ್ಯಾಕ್ ಮಾಡಬಹುದು.
ದಾಳಿ ಮಾಡಲು ದಾರಿಯಲ್ಲಿ ಕನಿಷ್ಠ ಎರಡು ಉತ್ತಮ ಸ್ಥಳಗಳಿವೆ.
ಅದ್ಭುತ.
ಉಳಿದದ್ದನ್ನು ನನ್ನ ಜನರು ನೋಡಿಕೊಳ್ಳುತ್ತಾರೆ.
ಮತ್ತು ಅಸ್ತ್ರಗಳು?
ಒಪ್ಪಂದದಂತೆ ಅವೆಲ್ಲವನ್ನೂ ವಿದೇಶದಲ್ಲಿ ಬಳಸಲಾಗುವುದಲ್ಲವೇ?
ಖಂಡಿತವಾಗಿಯೂ.
ಮತ್ತು ಟ್ರಕ್ ಚಾಲಕನಿಗೆ ಏನೂ ಮಾಡುವುದಿಲ್ಲ, ಅಲ್ಲವೇ?
ಖಂಡಿತವಾಗಿ.
ನಾನು ಎಂದಿಗೂ ಯಾರಿಗೂ ಹಾನಿ ಮಾಡುವುದಿಲ್ಲ.
- ಶುಭೋದಯ, ಡಿಕ್ಸನ್. - ಕಳೆದ ರಾತ್ರಿಯ ಬಗ್ಗೆ ನಿನ್ನೊಂದಿಗೆ ಮಾತಾಡಬೇಕು.
ಏನಾಯಿತು ಎಂದು ಇಡೀ ಹೋಟೆಲ್ ಗೆ ಕೇಳಿತು.
ದನಿ ಜೋರಾಗಿದೆ ಎಂದಿದ್ದೆ ನಾನು.
ನಮ್ಮನ್ನು ನ್ಯೂ ಯಾರ್ಕ್ ನಿಂದ ಹಿಂಬಾಲಿಸಿದ ಕಾರಿನಲ್ಲಿ ಇದು ಸಿಕ್ಕಿತು.
ಚಾಲಕನಿಗೆ ಏನಾಯಿತು?
ಅವನು ಇನ್ನು ನಮ್ಮನ್ನು ಹಿಂಬಾಲಿಸುವುದಿಲ್ಲ.
ಅವನ ಇಬ್ಬರು ಸ್ನೇಹಿತರೂ ಕೂಡ.
ಛೇ.
- ಯಾರು? - ರೈಟ್.
ತೊಂದರೆಯಿಲ್ಲ.
ಒಳಗೆ ಬನ್ನಿ.
ಎಚ್ಚರಿಕೆಯಲ್ಲಿರುವಂತೆ ಕಾಣುತ್ತೀರಿ.
ಪರಿಸ್ಥಿತಿ ಹಾಗೇ ಇದೆ.
ಇನ್ನಷ್ಟು ಕೆಟ್ಟ ಸುದ್ದಿ ತಂದಿರುವೆ. ನಾನು ವಿಷಯಗಳನ್ನು ವಿಚಾರಿಸುತ್ತಿದ್ದಾಗ,
ಅಟ್ಲಾಂಟಿಕ್ ಸಿಟಿ ಪಿಡಿ ಎರಡು ದೇಹಗಳನ್ನು ನ್ಯೂ ಯಾರ್ಕ್ನಲ್ಲಿ ಕಂಡುಹಿಡಿದುದಾಗಿ ಹೇಳಿದರು,
ನಿಮ್ಮ ಸ್ನೇಹಿತ ಸಿಕ್ಕಿದ್ದ ಸ್ಥಳದ ಬಳಿ.
ಸ್ವಲ್ಪ ಸಮಯ ಆಗಿರಬಹುದು, ದೇಹಗಳು ಕೊಳೆತಿವೆ.
ಪೊಲೀಸ್ ವರದಿಯ ಪ್ರತಿ ಸಿಕ್ಕಿತು.
ಅದರೊಂದಿಗೆ ಅವನನ್ನು ಗುರುತಿಸುವುದು ಸುಲಭ.
ಅವರು ಸೈನ್ಯಕ್ಕೆ ಸೇರಿದಾಗ, ಅವನ ತಂಗಿ ಭಯಗೊಂಡಿದ್ದಳು
ಎಂತಹ ಗಾಯಗಳೊಂದಿಗೆ ಸಾಯುತ್ತಾನೋ,
ಏನಾಯಿತು ಎಂದು ಅವಳಿಗೆ ತಿಳಿಯದೇ ಹೋಗಬಹುದು.
ಅವನ ಲೋಹದ ಐಡಿ ಕೂಡ ಸ್ಫೋಟಿಸಿರಬಹುದು ಎಂದಳು.
ಅವಳಿಗೆ ಸಮಾಧಾನ ಮಾಡಲು, ತನ್ನ ಹೆಸರು ಮತ್ತು ಐಡಿಯನ್ನು ಹಚ್ಚೆ ಹಾಕಿಸಿಕೊಂಡಿದ್ದ.
ಆಗ ತಮಾಷೆ ಅನಿಸಿತ್ತು.
ಅವನು ತಲೆಕೆಡಿಸಿಕೊಳ್ಳಲಿಲ್ಲ.
ತಂಗಿಯ ಮೇಲೆ ತುಂಬಾ ಪ್ರೀತಿ.
ನಾನು ಅವಳಿಗೆ ಕರೆ ಮಾಡಬೇಕು.
ನಾನು ಜಾರ್ಜ್ ಬಗ್ಗೆ ಮಿಲೇನಾಗೆ ಹೇಳುವೆ.
ಅವರ ಗಾಯಗಳು ಫ್ರಾನ್ಸಿಯ ಗಾಯಗಳಂತೆಯೇ ಇದ್ದವು.
ಅಂದರೆ ಅವನಿಗೂ ಚಿತ್ರಹಿಂಸೆ ನೀಡಿ ಹೆಲಿಕಾಪ್ಟರ್ ನಿಂದ ಹೊರಗೆಸೆದಿದ್ದಾರೆ.
ಇನ್ನೊಂದು ವಿಷಯ,
ನೀವು ನನಗೆ ನೀಡಿದ ಯಾವುದೇ ಹೆಸರುಗಳಲ್ಲಿ ಯಾರೂ ಯಾವುದೇ ಹೋಟೆಲ್ ಗಳಲ್ಲಿ ಉಳಿದಿಲ್ಲ.
ಮತ್ತು ನಾನು ಇತರ ಕ್ಯಾಸಿನೊಗಳ ನನ್ನ ಸಹವರ್ತಿಗಳೊಂದಿಗೆ ಮಾತಾಡಿದೆ.
ಒರೊಜ್ಕೊ ಮತ್ತು ಸ್ಯಾಂಚೆಜ್, ಅವರಲ್ಲಿ ಯಾರಿಗೂ ಕೆಲಸ ಮಾಡುತ್ತಿರಲಿಲ್ಲ.
ನಾನು ಅವರಿಗೆ 650 ಲಕ್ಷ ಡಾಲರ್ ಜೂಜಿನ ಹಗರಣದ ಬಗ್ಗೆ ಹೇಳಿದಾಗ,
ರಾತ್ರೋರಾತ್ರಿ ತಮ್ಮ ಲೆಕ್ಕಪರಿಶೋಧನೆ ಮಾಡಿದರು. ನಾನು ಕೂಡ ಮಾಡಿದೆ.
ಎಲ್ಲಾ ನಷ್ಟಗಳೂ ಲೆಕ್ಕಕ್ಕೆ ಸಿಗುವಂತಿವೆ.
ಯಾವ ಕ್ಯಾಸಿನೊಗಳಲ್ಲೂ ಕಳ್ಳತನವಾಗಿಲ್ಲ.
ನೀವು ಚಿಂತಿಸಬೇಕಾಗಿಲ್ಲ.
ಶವಗಳು ನ್ಯೂ ಯಾರ್ಕ್ ನಲ್ಲಿ ಪತ್ತೆ. ಹಿಂಬಾಲಿಸಿದ ಕಾರು ನ್ಯೂ ಯಾರ್ಕ್ ನದ್ದು.
ನ್ಯೂ ಯಾರ್ಕ್ ನಕಲಿ ಟ್ಯಾಗ್ ಗಳು, ನ್ಯೂ ಯಾರ್ಕ್ ಪಾರ್ಕಿಂಗ್ ಪಾಸ್.
ಇದು ನ್ಯೂ ಯಾರ್ಕ್ ನದ್ದೇ ಪ್ರಕರಣ.
ನೀನು ಎಲ್ಲಿಗೆ ಹೋಗುತ್ತಿರುವೆ?
ನಮಗೆ ಇನ್ನಷ್ಟು ಬಂದೂಕುಗಳು ಬೇಕು.
ಉಪ ಶೀರ್ಷಿಕೆ ಅನುವಾದ: ಅನುರಾಧ
ಸೃಜನಶೀಲ ಮೇಲ್ವಿಚಾರಕರು ವಿವೇಕ್